Tourisme Josselin - Visite / Visiter château | Bretagne\nLec’hienn ofisiel Poellgoran Touristerezh e Breizh RSS\nTroioù-bale war droad\nMarc’h-houarn & MTB\nMorvezegiezh ha spaoù\nAn darvoudoù bras\n10 lec'h a-hed ar bloaz\nBeg ar Raz\nGwiver, bae Menez-Mikael-ar-mor\nUr pezh kastell hag un delwenn vurzhudus Tweet\nDisteuler a ra an Oud skeudenn melloù tourioù ar c'hastell. D'ar familh Roc'han eo, unan eus familhoù koshañ Breizh. Deuet eo da vezañ arouez ar gêr vrav-se. Ezhomm ho po ur penn-devezh evit bale e straedigoù kaer ar gêr vihan-se neuziet-kaer hag evit mont da welet he fenniliz.\tUn ehan a bouez, war ribl an Oud, eo Josilin pa vezer war hent an Duged. Liammet eo da vat istor ar gêr gant istor he c'hastell a zo a-us dezhi. Savet eo diouzh ar stumm gotek flammheñvel. Ur skouer dedennus-tre eus an doare a oa da sevel tiez da vare ar Grennamzer hag an Azginivelezh. Savet e oa bet e penn-kentañ an 11vet kantved ha hiziv an deiz ez eo ar familh Roc'han, a zo diskennidi eus ar re o doa lakaet sevel anezhañ, zo o chom ennañ bepred. Kemerit amzer da vont da vale el liorzhoù. Krouet e oant bet gant Achille Duchesne, ur gweledvaour hag en doa labouret e Vaux-le-Vicomte ivez.Ur fabourz eus ar GrennamzerKen kozh hag ar c'hastell eo Karter ar Groez Santel, bet renevezet evel zo dleet e 2006. Savet e oa bet en-dro d'ar chapel vrav, anvet Sainte-Croix ivez. Eno e kaver un toullad tiez kaer o frammoù koad. Eus 1538 eo an hini koshañ anezho A-hed an OudLoc'hit eus an ti-skluz evit gweladenniñ ar c'hornad a-hed an Oud. Plijet-kaer e viot gant troiad Traonienn an Oud, balizennet e melen. Ezhomm ho po war-dro teir eur war-droad evit ober 12 kilometr ar valeadenn e-mesk ar glasvez, an ilizoù gotek hag an tiez kozh. Gallout a reer ober an droiad-se war varc'h-houarn ivez.\nDaoust ha gouzout a raec'h ?Un delwenn vurzhudusHervez an hengoun e vije bet kavet e-barzh ur c'hoad-med, gant ur peizant eus an 9vet kantved, un delwenn eus ar Werc'hez he dije addegaset ar gweled d'e verc'h a oa dall. Buan a-walc'h e teuas ar santual a voe savet da zegas da soñj eus ar burzhud, da lavaret eo ar benniliz Itron-Varia an Drein e Josilin, da vezañ ul lec'h pirc'hirinañ evit an dud klañv. Distrujet e voe delwenn ar Werc'hez e-kerzh an Dispac'h. Graet ez eus bet unan all abaoe da lakaat en he flas.\nLiens utilesOffice de tourisme du Pays de Josselin\tJosilin\nDisteuler a ra an Oud skeudenn melloù tourioù ar c'hastell. D'ar familh Roc'han eo, unan eus familhoù koshañ Breizh. Deuet eo da vezañ arouez ar gêr vrav-se. Ezhomm ho po ur penn-devezh evit bale e straedigoù kaer ar gêr vihan-se neuziet-kaer hag evit mont da welet he fenniliz.\nevit gouzout hiroc’h\nSellet ivez ouzh\nE-barzh al lec'hienn-mañ\nDibarder Glad Glad naturel Dizoleiñ\nLec'hioù arouezel Lec'hioù digustum Inizi ha gourinizi Glad Natur Petra ober ?\nTouristerezh padus KevelerienSavet eo bet al lec’hienn-mañ gant sikour Ofis publik ar brezhoneg


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/104 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/104\npevar avel, adaleg ar c’horn pella euz an douar beteg ar pen pella euz an env.\n(28) Diskit kement-man dre barabolen ar vezen-fiez : Pa zeu he brancou da deneraad hag he deliou da zispaka, ec’h ouzoc’h ema tost an hanv. (29) Evel-se ive c’houi, pa velot an traou-ze o c’hoarvezoud, gouezit ema tost Mab an den hag ema e-kichen an nor. (30) E gwirionez e lavaran deoc’h, penaos na dremeno ket ar generation-man, ken a vezo c’hoarvezet an holl draou-ze. (31) An env hag an douar a dremeno ; mes va c’homzou-me na dremenint ket.\n(32) Evit ar pez a zell an deiz hag an heur-ze, den na anavez anezhe, nag an elez a zo en env, nag ar Mab ? nemed an Tad hep-ken.\n(33) Likit evez, veillit ha pedit ; rag na ouzoc’h ket peur e teuio an amzer-ze. (34) Rag henvel eo ouz eun den pehini, o vond en hent evit eur vro bell, a lez he di, a ro d’he vevelien ar gondu anezhan, a verk da bep hini he labour, hag a c’hourc’hemen d’ar porzier beza var evez. (35) Beillit eta, rag na ouzoc’h ket peur e teuio mestr an ti, pe d’an abardaez, pe da hanter-noz, pe pa gano ar c’hilloc, pe deuz ar mintin ; (36) gant aoun, oc’h erruout en eun taol, ne vec’h kavet ganthan kousket. (37) Hogen, ar pez a lavaran, hen lavaret a ran d’an holl : Beillit.\nGOUEL ar Pask hag ar bara hep goell a dlie digouezoud daou zevez goude ; hag ar Scribed a glaske an tu da gemeret Jesus dre finessa ha d’hen lakaad d’ar maro. (2) Mes lavaret a reant : Arabad eo e vez e-pad ar gouel gant aoun ne deufe trouz da zevel e-touez ar bobl.\n(3) Ha Jesus, o veza en Bethani, en ti Simon an den lor, pa edo ouz taol, e teuaz eur vaouez gant eur bessel alabastr, leun a eol a c’houez-vad hag a briz vraz, hag o veza torret ar bessel, e skulliaz an eol var he ben. (4) Hag unan-benag anezhe a oe droug enhe, hag a lavare : Da betra beza kollet an eol a c’houez-vad-se ? (5) Rag gallet e vije gwerza anezhan ouz-pen tri c’hant diner, hag ho rei d’ar beorien. Hag e vurmurent a-enep d’ar vaouez-ze.\n(6) Mes Jesus a lavaraz : Lest-hi ; perag e rit-hu nec’hamant dezhi ? Eun oeuvr vad he deuz great em c’henver. (7) Rag\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/104&oldid=125192 »


Pajenn:Morvan - Buez ar Zent, 1894.djvu/825 - Wikimammenn\nPajenn:Morvan - Buez ar Zent, 1894.djvu/825\n5 a Gerzu\nsantez barba, guerc’hez ha merzerez\nnezhi ec’hiz eur bleiz, oc’h he stleja dre ar bleo hag oc’h he brevi a daoliou dourn hag a daoliou treid. Goudeze, enn aoun na vije tamallet ha lamet diganthan he zanvez, e redaz d’he diskuill d’ar gouarner oc’h hen alia da veza didruez ha dizamant ouz ar gristenez iaouank.\nGalvet e oue eta Barba dirak Marsian hag hema a glaskaz da genta dre gaer ober d’ezhi adori doueou ar rouantelez. Mes, ar zantez a lavaraz ne anaveze nemed eunn Doue, ann hini en deuz krouet ann env hag ann douar. Displega a reaz ive guirioneziou ar feiz gant kement a nerz hag a furnez, ma chomaz ann holl souezet ouz he c’hlevet. Koulskoude ar gouarner a lakeaz he diviska hag he skourjeza beteg ar goad ; hag antronoz, evel ma kendalc’he d’ober fae var he c’hourdrouzou, e reaz adarre dispenn he c’horf gont kribinou houarn. Epad ma c’houzanve ar boan skrijuz-ze, Barba, he daoulagad savet varzu ann env, a rea ar beden-ma a vouez huel : « — Va Zalver, c’hui a lenn e gueled ar c’halounou, va hini, her gouzout a rit, ne glask ha ne gar nemedhoc’h ; ennhoc’h hebken ema va holl fizianz ; plijet ganehoc’h va zikour, ha ne lezit ket ho servicherez da veza trec’het. » Ne falgalounaz ket, eleal, ha Marsian, o velet ne c’helle ket dont abenn anezhi, he barnaz erfin da veza dibennet.\nDioskorr, ann tad kriz a ioa bet ato var al leac’h pa vezet o vourrevi he verc’h, en devoue c’hoaz ar galoun da c’houlen ma vije lezet he-unan da rei taol ar maro d’ezhi.\nBarba a oue kaset var eur menez e meaz a gear. Raktal m’oa en em gavet eno, ec’h en em daolaz d’ann daoulin evit ober eunn diveza peden. Neuze ec’h astennaz he gouzouk, ha Dioskorr he dibennaz gant eunn taol kleze, d’ar bevar a viz kerzu.\nAnn den digoustianz-ze ne zaleaz ket pell da veza skoet gant Doue. Edo c’hoaz o tisken divar ar menez, pa oue klevet eunn tars-kurun spountuz, heb na vije ann distera tamm arne, ha kerkent Dioskorr a guezaz maro-mik, hag he gorf, devet holl, a ieaz e poultren hag e ludu. Abalamour da ze e peder santez Barba evit beza\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/825&oldid=138073 »


Arvest kentañ | Daskor\nEr c’hentañ arvest, Gwenc’hlan, an Drouiz-meur, en deus dastumet Drouized ar vro holl evit en em glevout ganto da lazhañ Tremeur, hervez an doare merket gant an doueoù !\nN’eo ket a-walc’h d’ar re-mañ kaout gwad Tremeur ; ar gwad-se ne dalvo netra ma n’eo ket skuilhet gant dorn e dad, ha gant asant an holl Drouized gwitibunan ; ma vez graet ar sakrifis en doare-se, neuze relijion an doueoù kozh a vezo saveteet er vro !\nMet setu Taliesin, drouiz yaouank, o sevel e vouezh : ne asanto biken da ul lid ken kriz ; treiñ a ra zoken kein d’an Drouized, hag un nebeud Drouized all d’e heul, evit mont da glask Tremeur ha d’e zifenn ouzh ar marv.\nGwenc’hlan a zo mantret ; telenn santel an Drouized kozh a dorr etre e zaouarn ; ha kement-se a zo un sin fall ; touiñ a ra ar beleg kozh a deuio evelato a-benn eus e vennozhioù ! Tremeur a vezo lazhet, kousto pe gousto, hag an doueoù kozh a vezo mistri !\nGWENC’HLAN, TALIESIN, AN DROUIZED\nGwenc’hlan er c’hreiz, ar re all, renket en daou du.\nPelec’h ’mañ an tri Drouiz em boa kaset o zri,\nDre hentoù Breizh-Izel, gant bep a gevredi ?\nTe, da gentañ, Frial, ’moa kaset da c’hervel,\nEvit sikour da vro, Drouized Breizh da sevel :\nLavar peseurt respont ’teus bet gant da vreudeur,\nHa peseurt degemer da gannad an Drouiz-meur ?\nEus a vro Vreizh, Gwenc’hlan, echu ganin an dro ;\nFurchet ha difurchet ’meus kement korn distro,\nEus a enezenn Sun betek mein-hir Karnak,\n’Lec’h ma kreden ’vije kuzhet un Drouiz bennak !\nRec’hel ar mor warno an tarzhioù o tibun,\nRe ar menez faoutet o fenn gant ar gurun,\nBep eil o deus klevet va mouezh kreñv o c’hervel,\nDa harpañ ar Vamm-Vro, Drouized Breizh da sevel !\nPeurliesañ n’eus bet, evit respont da’m mouezh,\nNemet trouz an avel pe kri al loened gouez !\nPet dervenn sakr, gwechall o vodañ dindani\nDrouized, stankoc’h eget ar skourroù ’yoa warni,\nN’eus diouto chomet nag un Drouiz nag ur skourr !\nPeoc’h ar marv e lec’h ma kane teodoù flour,\nEskern lezet gant ar bleizi war o dilerc’h :\nSetu ar pezh am eus kavet e meur a lec’h,\nA-us d’o, e-stribilh eus ur skourr uhelvarr,\nE-kichen ar falz aour, an delenn dilavar !…\nO Gwenc’hlan, o Drouiz-meur, disterig eo ar rumm\nEus an Drouized em eus, dre Vreizh, gellet dastum\nDa zont amañ, hiriv : emaint holl en-dro dit !\nN’eus forzh ! Eus an doueoù eo a teu ar gounid,\nHa n’eo ket eus niver pe eus galloud an dud ;\nNe vo nemet kaeroc’h ha sklêroc’h ar burzhud\nPa vezimp deuet a-benn, ni strolladig netra,\nDa lakaat, gant hon dorn, penn ar bobl da blegañ,\nHag en despet dezhañ da soublañ ur wech c’hoazh,\nWar e zaoulin, dirak doueoù an Derv bras !…\n– Klevit eta bremañ perak, Drouized santel,\nAm eus, ’vit dont amañ, ho kalvet eus a-bell !\nRak spered un doue zo o c’hwezhañ warnon,\nHa d’e heul va spered a nij dre an oabl don,\n’Lec’h ma skriv biz Doue, war levrioù ar stered,\nAl lezennoù santel ’zo o c’houarn ar bed !\nMe a wel ur Groaz prenn, tri c’hant vloaz zo peurvrein ;\nMe ’wel un dervenn vras, yac’h ha kreñv ’vel ar mein,\nGoude mil ha mil bloaz he c’halon en he c’hreiz ;\nEus a skeud an dervenn a dec’h holl Bobloù Breizh,\nTouellet gant komzoù beleien pennoù moal,\nD’en em reiñ, ’harz ar Groaz, da Zoue ur Vro all !…\nO skrijusañ torfed eus an holl dorfedoù :\nGant Bobloù Breizh-Izel, nac’het o doueoù !…\nSkrijus a vo ivez an dle ’rank an douar\nDa baeañ ’vit terriñ nerzh spontus o c’hounnar !\nO ! lavar deomp eta, rak mall eo ganeomp klevout,\nPeseurt digoll zo ret d’an doueoù da gaout ;\nNa pa ve ret hor gwad deomp-ni, holl Drouized Breizh,\nNa pa ve zoken ar galon ’zo ’n hor c’hreiz :\nHor gwad hag hor c’halon ni a rofe, laouen,\n’Vit prenañ, o doueoù, silvidigezh ar c’houenn.\nUl liamm sakr a zo, hag eñ heñvel a-walc’h\nEus al liammoù kreñv ha burzhudus a zalc’h\nHa doueoù ha tud skoulmet strizh etrezo ;\nAl liamm santel-se eo an hini a zo\nO skoulmañ etrezo ha tad ha krouadur,\nHa ne c’heller ket skeiñ an den en e natur\nEus ur boan skrijusoc’h, eus un donoc’h gouli,\nEget ober dezhañ diframmañ ha terriñ\nAl liammoù bev-se, liammoù graet gant gwad,\nA zo skoulmet etre ar bugel hag e dad.\nAl liamm-se, sanket e c’hwrizioù bev ken don,\nEo a rank hor gontell skeiñ evit kaout ar pardon !\nYa, dre vuntr e vugel c’hwec’h gwech merzheriet,\nKalon un tad ez bev ’dle bezañ kinniget !\nUn tad war an daol-maen, an eil war egile\nA dle skeiñ ha lazhañ c’hwec’h eus e vugale !\nVa gwad eus da glevet a zo strafuilhet holl,\nHa skrijañ ’ra va mel ennon gant an horrol !\nPelec’h a vo kavet un tad ken dinatur ?\nGWENC’HLAN o tiskenn eus an daol-maen\nKonomor ’neus dija lazhet pemp krouadur !\nEvit peurachuiñ e labour, ar C’hont-meur\nA dle skuilhañ fenoz gwad ar c’hwec’hvet : Tremeur !\n…Gwalbran, pa vezo poent, ha prest a vo ar C’hont ?\n’Mañ o c’hortoz an eur, war ribl al lenn, du-hont !\nD’an douar, d’an avel e skouarn hag e fri,\nEizh devezh zo emañ dre ar c’hoad ’vel ur c’hi !\nA-wechoù war ar gwez an uhelañ e pign,\nHa pa ne wel netra o tont, e zent a skrign,\nHejañ ’ra e armoù gant kriadennoù gouez,\nGant arraj a zispenn ar ruskenn eus ar gwez.\nA-wechoù, er c’hontrol, e zorn war e vizaj,\nAstennet d’an douar na ne fich na ne flach,\nEvel ur c’hrouadur a ziroll da grenañ,\nDa ziframmañ e vlev eus e benn ’n ul leñvañ,\nO komz, oc’h hirvoudiñ en e bart e-unan :\n« Gwad adarre, ’mezañ, da c’hwad, mab a garan ! »\nNeuze, pa ne vije soudarded war e dro,\nD’ar gêr en despet din e tec’hfe prim en-dro !\nKae, ha gra d’ar C’hont-meur gedal c’hoazh ur pennad !\nMet, ha deut eo ivez ar mab goude an tad ?\nGanez, Gwenc’hlan, eo bet roet din urzh da glask,\nHa da stlejañ, evel un oan war bouez e nask,\nMab yaouank Konomor da ziwadañ amañ.\nAmzer ha poan ’meus bet ’vit kaout krog ennañ ;\nRak Gildas, o c’houzout ’oa klasket gant ar C’hont,\nE guzhe dre ar vro, gwech amañ, gwech du-hont,\nHep reiñ d’ar c’hrouadur, na da zen all ebet,\nDa anaout ar gerent a bere oa ganet.\nGoude meur a dro ven, ur pardaez ec’h erruis\nDa c’houlenn va lojeiz e toull dor menec’h Ruiz !\nEno eo e welis hag hen anavezis\nAr paotr eus dremm e vamm, eus ment nerzhus e dad.\nEus a vanati Ruiz, Gildas a yoa abad.\nGoulenn a ris gantañ bezañ manac’h ivez ;\nKement a ris zoken ma teuis dizale\nDa vezañ e vignon, ha mestr-skol gant Tremeur ;\nEvel-se ’meus gellet ho kelenn war an eur,\nPa zivizas Gildas kas eus a ribl ar mor\nDa bourmen dre amañ mab ar c’hont Konomor.\nGildas en deus lezet ac’hanon penn-da-benn\nDa renkañ ar beaj eus va c’hoant, ha va fenn,\nDa zibab an hentoù, da verkañ e pe boent\nKemeret al lojeiz hag ar pred ’hed an hent.\nAes eo bet din eta, hag el lec’h hag en deiz,\nHervez da c’hoant, teuler an oan e skilf ar bleiz.\nMat eo d’an oan pa lip glizh ar flourennoù glas,\nMat eo d’ar bleiz pa lonk gwad an oan a lazhas ;\nHa mat dit ivez, Drouiz, pa c’hell da gontell noazh\nLakaat war an douar da redek, ’vel ur voaz,\nAr gwad a c’houlenne an doueoù santel.\nC’hwezh ar gwad-se zo din dous evel blaz ar mel !\nEvelato, Drouized, ’benn kondaoniñ un tad\nDa lazhañ ur bugel ganet diwar e c’hwad,\nEo ret ’pije kavet ur c’houenn a dud hudur,\nUr c’houenn a dud sarpant, eo d’an holl plijadur\nO gwelet gant o broud ha gant bilim o dent,\nEn em zrailhañ an eil egile war an hent !\nKlevet ’teus eo Tremeur eus an uhelañ gouenn,\nEus ar c’hoshañ a c’hell biskoazh genel un den :\nMuioc’h a Rouaned zo eus e dadoù-kozh\nEget a steredenn o lugerniñ en noz ;\nGouenn Rouaned ’int bet dre an holl gantvedoù,\nHa n’eus gouenn dud ebet ken tost d’an doueoù !\nMet ganeoc’h da vervel, pa eo barnet hiriv,\nPa ma varr ar vlerum2 kontell griz ar bourrev :\nTremeur, en e c’hwazhied, n’en deus dalc’het takenn\nEus ar gwad a verve e kalon tud e c’houenn ?\nAr gwel eus a Dremeur hepken a zo a-walc’h\n’Vit gouzout pegen kreñv ha divlam a gendalc’h,\nDre e c’hwazhied flour, gwad ar Rouaned kozh ;\nE benn sonn zo warnañ ’vel pa vez o c’hortoz,\nWar e vlev flour, ’giz lin, kelc’h aour ar gurunenn ;\nAnezhañ e-unan, pa gomz, a stou va fenn !\nHa daoust ma ne ziverr ’met mel eus e vuzell,\nSklêr eo evelato da gompren, er brezel,\nPegen taer a drouzfe ma zirollfe, un deiz,\nNerzh an tan a santer o c’horiñ en e greiz\nHa setu goulskoude an den a vo bremaik\nSkuilhet aze e c’hwad ha dispennet e gig !\nAr gwad a ziskennas eus gwazhied Arzhur,\nAr gwad a vag an dorn gouest da zerc’hel ar stur,\nDa sturiañ bagig Breizh ’dreuz tarzhioù ha rec’hel,\n’Dreuz spont ar c’hurunoù ha kounnar an avel !\nMa ve puroc’h ar gwad c’hoazh en e izili,\nKreñvoc’h ’vit mel derv, glanoc’h ’vit bleuñv lili,\nNe ve evidon-me nemet gwelloc’h a se\nDa ruziañ an daol-maen santel a zo aze.\nRak ar c’hwezh anezhañ, dre an oabl o sevel,\nNe ve nemet c’hwekoc’h a se evit gervel\nDoueoù ar Geltied da zistreiñ en hon touez,\nDa rentañ d’hor bro gozh ha d’hor gouenn ar vuhez !\nWar douar hon tadoù, perak ne glevomp-ni\nNemet peoc’h ar marv pe mouezh ar velkoni ?\nLuduet ar c’hêrioù, lazhet o fobloù tud,\nWar ar maezioù o ren an anevaled mut,\nAr Vretoned diwad ha dinerzh da zerc’hel\nLostennoù an alar pe kleze ar brezel ?\nPerak ’ta, ma n’eo ket abalamour ma’z eo\nTec’het an doueoù a zalc’he, yac’h ha bev,\nE-kreiz ar Vretoned ar gwad kozh da virvi ?\nHag a-walc’h eo, ’gav dit, gwad oaned pe tirvi\nDa baeañ an eurvad da welet, war ar vro,\n’Vit yac’haat e goulioù, hon doueoù distro ?\nUr vouezh a zo ennon o sevel hag a gri\nNe c’hell ket doueoù kaout kalon ken kriz !\nUn doue zo doue evit reiñ ar vuhez,\nN’eo dreist an den nemet dre vrasoc’h madelezh ;\nHa pa teu dorn an den er bed da lakaat freuz\n’Vit yac’haat ar gouli, piv a gredfe n’ho peus,\nDoueoù, ken remed nemet ur gouli all ?\nWar zigarez eo aet gouenn ar Geltied da fall,\nPiv a gredfe a ve mennozh e doueoù\nDont d’e yac’haat gant gwad, lazherezh ha muntroù ?\nPiv en deus troet dit da spered, ma kredez\nSevel, a-enep din, da vouezh evel ma rez ?\nPiv en deus gwashoc’h c’hoazh troet dit da hini,\nMa kredez dirak tud, evel pa vent bleizi,\nDisplegañ hep ruziañ mennozhioù ken euzhus ?3\nMa sellfes eus va blev gwenn-kann, a-raok respont,\nA skornfe war da deod komzoù ken divergont !\nDrouiz, gant ar gwad me ’wel hiriv ruz da vlev gwenn,\nGant ur gwad divlam prest da gouezhañ war da benn !\nTe ’gav dit eo divlam, va mab, gwad an hini\nA zeu, dre draisoni, da c’hwezhañ kasoni\nE kalon an doueoù a-enep tud e c’houenn ?\nTreitour eo neb a c’halv war e vro an estren ;\nHag eñ n’eo ket mil gwech gwashoc’h treitour an neb\nA lak kounnar Doue da sevel ’n e enep ?\nMard eo treitour, galvit Tremeur dirak ar varn ;\nMa tle mervel, lakit anezhañ ’tre daouarn\nAr bourrev, ez eo kement-se e vicher ;\nMet kondaoniñ e dad da vezañ e giger !\nA ! kentoc’h ma vez sklêr eo Tremeur un treitour,\nMe c’houlennfe bezañ va-unan difennour\nDa’m doueoù ha da’m bro ! Me z-afe ’n o anv\nEnep Tremeur, da reiñ pe da gaout ar marv.\nWar da zaol-maen, pa rank skuilhañ ur gwad divlam,\n’Forzh piv ouzhomp hon daou en divije bet lamm,\nC’hwi a rafe dezhañ war ar maen didruez\nPeurachuiñ da reiñ e c’hwad hag e vuhez !\nLez e peoc’h da gleze stag eus e c’houriz ler,\nN’eo ket gwad nag emgann ganez a c’houlenner !\nAn doueoù amañ ne c’houlennont ouzhit\nNemet ma kemeri perzh ganeomp holl el lid !\nEvit miret ouzh brec’h Konomor da grenañ,\nPa grogo er gontell, ni ’grogo da ganañ\nHa da ganañ ken taer, ma c’hwezhimp, gant hor c’han,\nE kalon Konomor ar gounnar hag an tan !\nPep Drouiz eo ret dezhañ skeiñ Tremeur da vervel\nGant nerzh e youl, ha nann gant beg lemm e gontell !\nKaer en defe mil gwad redek ruz, a-boulloù,\nGantañ ma ne ve ket kemmesket hor youloù,\nA chomfe dic’halloud ar gwad da zinerzhañ\nVeñjañs an doueoù, warnomp prest da gouezhañ !\nHa ma chomfe un drouiz hepken hep unaniñ,\nEvit ar muntr sakr-mañ, e youl gant hon hini,\nA-walc’h ’ve kement-se evit kas da nean[t]\nAl lid-mañ en deus din koustet kement a boan.\nMat, neuze eo koulz dit, a-raok ober an taol,\nChom hep prepar amañ ar gontell hag an daol ;\nRak un drouiz zo amañ ha ne garfe biskoazh,\n’Vit ur seurt muntrerezh, o Drouized, reiñ deoc’h skoaz !\nO !… krediñ a rafen emaoc’h oc’h ober goap !\nPetra ! N’eo ket a-walc’h a deufe gwad ur mab\nDa zistankañ bremaik dindan kontell e dad,\nDa verañ d’an douar dirak hon daoulagad ?\nNebeud eo chom hep sailh’ war ur seurt aneval !\nPa zispenno e vab, ret a vo c’hoazh, gant mall,\nTeuler e gwad ha neuiñ4 hor c’halonoù laouen !\nN’eo ket a-walc’h ur muntr da zoueoù hor gouenn ?\nPep drouiz en e galon a dle reneveziñ\nAn torfed a dlefe ober dezho heugiñ !\nO doueoù digriz, ne fell deoc’h war ho tro\nKaout ’met beleien a vuntr hag a varv !\nEvit da zoueoù, marvet eta ar feiz,\n’Moa gant ken bras soursi maget dit en da greiz ?\nTe, am boa dibabet e-touez da holl vreudeur\n’Vit dougen da’m c’houde kurunenn an Drouiz-meur,\nTe eo a deu hiriv da c’hlaourañ warni,\nHa d’e bresañ dindan da dreid e-kreiz ar pri ?\nO, siwazh ! piv eta en deus laeret warnon,\nVa mab Taliesin, teñzor aour da galon ?\nLaeret eo da galon gant ar manac’h penn moal,\nPa n’em eus ket outañ gouezet mat e ziwall !\nDen ne c’hellfe laerezh kalon Taliesin :\nDa reiñ da neb a gar va c’halon a zo din.\nDit a oa va c’halon, dit ha da’z doueoù :\nTe eo ’teus etrezomp troc’het al liammoù\nGant da gomzoù, krishoc’h ’vit dremm ar gontell dir !\nMa ’tije kendalc’het, gant ar vad hag ar gwir,\nDa vagañ va c’halon, betek eur da varv\n’Vijen chomet ganez dindan skeud da zerv !\nMet pell zo e santen o tont, eus da vuzell\nWar va spered, felc’h trenk kemmesket gant ar mel !\nPell zo en da gomzoù a sante va spered\n’Vel koumoulennoù noz o tont a-heul ar sked !\nHiriv, n’ez out mui din nemet un heol mouget,\nNe zistaolez mui din nemet noz ha moged !\nPell ouzhit a fell din, gant euzh, kemer an tec’h,\nDa glask an deiz nevez, du-hont, n’ouzon pelec’h !\nEvel ar c’harv skuizh a red d’an eienenn,\nWar-eeun, hep netra ’met e sec’hed d’e ren,\nMe a yelo a-dreuz an noz ken a gavin,\nDirak va daoulagad, ar sklêrijenn vintin !\nDiblas a ra da vont kuit.\nGWENC’HLAN o stankañ an hent gant e gleze\nHag a gav dit tec’hel ouzhomp-ni evel-henn ?\nMe a fell din, a-raok ma tec’hi ac’halenn,\nA ve war an daol-maen peurachuet al lid,\nNe c’hellomp reiñ dezhañ e hollc’halloud hep dit !\nTALIESIN a denn e gleze ivez\nAl lid-se, ur wech c’hoazh, a chomo dic’halloud\nMard eo ret deoc’h, evit e lakaat da dalvout,\nKaout va bolontez unanet gant ho re !\nNann ! biken na droin va youl da gement-se,\nHa renoñs d’e lazhañ koulz a ve deoc’h eta,\nPeogwir ne dalvo deoc’h e varv da netra !\nVa faotr, n’ouzez ket c’hoazh petra eo an Drouiz kozh !\nKrediñ ’rez n’eus ouzhin nemet moged ha noz ?\nMe a ziskouezo dit a zo luc’hed ha tan\nEnnon, a-walc’h evit da’z pulluc’hañ dindan !\nDrouized, krogomp ennañ d’e lazhañ war an eur !\nEvel-se ne chomo en hon touez, o breudeur,\nTreitour ebet da zinerzhañ al lid santel !\nWarnout ’vo da gentañ esaet ar gontell !\nUN DROUIZ gant e gleze a zifenn Taliesin\nMe ’dro a-du gantañ : biken ne c’houzañvin\nA ve dirazon-me skoet Taliesin !\nUN DROUIZ ALL ar memes tra\nYa, gant Taliesin emañ ar wirionez !\nEus da glevet, Gwenc’hlan, me ’meus bet spont ha mezh ;\nUN TREDE evel an daou all\nGant hon dorn nag hor youl, biken, skoaz ne rimp-ni\nHa pa’z eo ken digriz doueoù an taolioù-mein,\nDezho, gant Taliesin, ni hiriv a dro kein !\nKlevet mouezhioù drouized o sevel ’enep din,\n’Enep din o sevel da vouezh, Taliesin !\nAn Drouized dirazon rannet e div rummad,\nGant tan-gwall ar veñjañs a verv o daoulagad,\nEmañ o c’hlezeier ganto ’tre o daouarn !\nEn-dro din luc’hadenn an dir, trouz an houarn…\nEneoù an Drouized kozh, diwallerien ar vro,\nDeredit amañ holl eus a beoc’h ar marv,\nDa zistanañ o gwad hag o c’halon direizh !\nPaouez, te, da bediñ eneoù Drouized kozh Breizh,\nRak, ma komzfent hiriv, e rofent o mallozh\nD’an neb en deus mesket, gant o c’hentelioù kozh,\nSorc’hennoù ken mezhus hag ar re ’teus bremaik,\nGant da c’henoù tromplus kredet deomp-ni kinnig !\nDrouized kozh, ha n’eo ket hoc’h ene a santan\nEn eur-mañ, em c’halon o c’hwezhañ tez ha tan ?\nYa, ho mouezh a glevan, o tisklêriañ din sklêr\nNe zeu, eus muzelloù Gwenc’hlan, nemet gevier.\nTec’hel a reomp bremañ ; met pa vo deut an eur,\nNi ’vezo holl amañ evit difenn Tremeur,\nEvit difenn ivez kredenn ar wirionez,\nEvel ur mel trenket troet e gaou ganez.\nTaliesin o kanañ, taer ha kreñv, war don Arzhur, troet war-zu Gwenc’hlan.\nTON AN DISKAN\nEtre da zaouarn ne gan ken,\nRaou[l]et warni ar seizh kordenn,\nO Drouiz Gwenc’hlan, an aour-delenn.\nTON AR C’HOUBLAD o treiñ e gein da Wenc’hlan ’n ur ganañ dousoc’h\nMet, war an avel a teu din,\nKan un delenn, ouzh he c’herden5\nMouezh sklêr an alc’hweder mintin.\nDISKAN war-zu Gwenc’hlan\nSec’het he skourr hag he ruskenn,\nAr preñv, o krignat he gwrizienn,\nDa zervenn gozh ’vrall ’us da benn.\nTON AR C’HOUBLAD o treiñ e gein\nGwez nevez dre Vreizh en em skign,\nHañv-goañv glas evel gwez ivin,\nO verañ outo mel ha gwin.\nA-raok mervel ’drek an dorgenn,\nDa heol a horjell hag a gren\nDre hentoù an neñv o tremen.\nAR C’HOUBLAD o treiñ e gein\nUn heol nevez en oabl a bign,\nO tistaol gor ha nerzh divin,\nO gwazed Breizh, ’leizh hor peultrin.\nHa kuit gant e vignoned\nAn taol-mañ ’yoa pell zo va spered o c’hedal ;\nKaer ’meus bet ober va bouzar ha va dall,\nHo krediñ a rankan, kannaded a varv,\nE kavan deiz ha noz, a bep tu war va zro !\nAr gwad a c’houlennec’h, doueoù eus va spered,\nNe vezo ket skuilhet en doare ma’z eo ret !\nNa vo ket graet al lid a dlee ho tiwall\nEus dremm falc’h an Ankoù, o traoù amzer gwechall !\nO traoù an amzer gozh, o mein-hir, o derv,\nDrouized ha doueoù, warnomp ’bar ar marv !\nHag a gan, war don Merzhin, bremañ trizek miz\nMe a glev o tont, eus a-bell,\nUr c’hoabrenn zu ’giz ur sparfell,\nKurun ha tan he divaskell.\nSell, telenn aour, sell tal-ouzh-tal ouzhin,\nBiz an Ankoù ’sko war da gerden.\nUl luc’hadenn forc’hek dindan\nA-’stribilh evel ur skilf tan,\nEn he skeud ul labous a gan !\nDindan skilf tan ar sparfell du\nTaolet eo d’an avel e blu[ñv],\nHag e gorfig paour e ludu !\nO lavaret an diskan, e torr e delenn gant trouz.\nGWALBRAN o kemer an delenn eus dorn Gwenc’hlan\nO ! etre da zaouarn, torret an aour-delenn ;\nDiouti en un taol freuzet ar seizh kordenn ;\nAr c’herden aour, steuñvet gant dorn an doueoù,\nO chom e pep hini anezho speredoù !\nRUZ-VARZH oc’h ober kement all\nSeizh spered a veve e kerden an delenn,\nSeizh doue o tiwall buhez ha gloar ar c’houenn !\nHa setu int freget ha diskoulmet o seizh !\nPelec’h ’oc’h-c’hwi tec’het, o diwallerien Breizh,\nPelec’h ’oc’h-c’hwi tec’het, speredoù meuleudius,\nPa’z eo torret ganeomp al liammoù nerzhus\nA yoa eus o skoulmañ eus korfig an delenn,\n’Vel ma’z eo ouzh e gorf skoulmet ene an den ?…\nFRIAL oc’h ober kement all\nTavet an delenn aour, a lakaas an doueoù\nEnni ar wirionez, mezur an eneoù ;\nMouget an delenn aour, a yoa he seizh kordenn,\nWar spered ar Geltied, o strinkañ sklêrijenn !\nGwelloc’h a vije bet e vije aet an heol\nE gouelegoù6 teñval an neñvoù d’en em goll.\nHi eo a yoa buhez ha nerzh bobl Breizh-Izel.\nP’eo marvet an delenn, ret ’vo d’ar bobl mervel !\nHag a vezo bemdez disteroc’h-disterañ\nGouenn nerzhus ar Geltied o tiskenn da netra !\nSked ebet eus ar vad o parañ war o zal,\nSked ebet eus ar gwir en o speredoù dall,\nHent ebet, d’o ene, digor dre an neñvoù,\n’Vit mont a denn-askell da vro an eneoù !\nGwad ar c’houenn a vagas speredoù ken uhel,\nNe c’hano nemet tud, siwazh, muioc’h heñvel\nEus an anevaled, ’mañ o holl flijadur\nO turial, diseblant, e-kreiz ar fank hudur ?\nHag an holl drougoù-se a skofe war ar gouenn\nDre faot gwad ur paotrig da c’hlebiañ va daol-maen ?\nKement-se ne vo ket ! Gwad Tremeur a skuilho !\nHa kentoc’h, gant va dorn va-unan, a ruilho,\nGant gwad ar paotr Tremeur, gwad c’hoazh kement hini\nOuzh bolontez an Drouiz a glasko enebiñ !\nM’hen tou dit, Konomor, o bleiz kozh, n’ho pez aon !\nHa ma teu, daoust da se, galloud va doueoù\nDa vezañ er vro-mañ kollet d’an eneoù,\nDa vihanañ, daol-maen, ha mein-hir, ur wech c’hoazh\nA zeredo warnoc’h puilh, druz ha ruz, ur wazh,\nFin ar c’hentañ arvest\n2 breolim, meule à aiguiser.\n3 ur werzenn a vank.\n6 evit goueledoù ?\nBook traversal links for Arvest kentañ\n‹ Pennad a-raok kregiñ da vat\nEil arvest ›


Journal de Renaud Camus, mercredi 31 janvier 2018\ncréée le vendredi 2 février 2018, 0 h 41\nmodifiée le dimanche 4 février 2018, 0 h 16Plieux, mercredi 31 janvier 2018, une heure et demie du matin. Comme je tombe de sommeil et n’ai rien de particulier à raconter, je vais me contenter ~~~ ~~~~~~~ ~~~~ ~~~ ~~~~~~ ~~~ ~~~~ ~~~~~~~ ~~~~ ~~’~~~ ~~~~~~~ “~~~~~” ~~~~~~~ ~~~~~~~, ce matin. Il ~~~~ ~~~~~~~~~ “~~~~~~ ~~~~ ‘~~~ ~~~~~~~~~ ~~~~ ~~~~~~~~~’” ; ~~~ ~~~ ~~~~~ ~~~… ~~~~~ !\n« ~~~~~ ~~~~ ~~~~~ ~~~~~ ~~~ “~~~~~~~~~ ~~~~ ~~~~~~~~~”, ~~~~~~~~~~~ ~~~~~~ ~~~~~ ~~~~~~ question ouvertement posée ~~~~~ ~~~ ~~~~~~~~ ~~~~~~~~~ ; ~~~ ~~~~~ ~~~~ ~~~~~~ ~~~~~~~ : ~~’~~~~~~~~~ — ~~’~~~~-~~-~~~~~ ~~’~~~~~~~~~ ~~~~~~~-~~~~~~~~~~~ — ~~’~~ ~~~~~~~~~, ~~~ ~~~ ~~~~~~~~~~ ~~’~~ traitée.\n« ~~~ ~~~ ~~~~~~~~ que de sottises. ~~~~~-~~~ ~~~~~~~ ~~~ ~~~~~~~~~ ~~~~ ~~~~~~~~~ ? (~~~~~~~~~~~~~~, ~~~ ~~~~~~~~~~ ~~~~~~~~ ~~’~~~~ ~~~~ ~~’~~~~~~~~~ ~~~~~~~~~~ ~~’~~~~~~~~ ~~~~~~~~~~, ~~~~~ ~~~~~~ ~~~~ ~~~~ ~~~~~~ ~~~ ~~~ ~~~~~~~~ ~~~~~~ ~~~~~~~~~~ et destiné à ~~~ ~~~~~~~. ~~~~~~~~~ ~~’~~~~~~~~~ ~~~ ~~~~~~ ~~~~~~~~ ~~~~ ~~~ ~~~~~~~~~~~~ ~~~~~~~~~~ ; ~~~~~~~~~ ~~~ ~~~~~~~~~ ~~~ ~~’~~~~~~~~~~ ~~~ ~~~~~ ~~~~~~~~~~~ ~~~~~~~ ~~~~~ ~~~ ~~~~~~ ~~’~~~~ ~~~~~~~~~~~ ~~~~~~~~~~ qui était autre. ~~~~~~ ~~~~ ~~~~~~~~ ~~~ ~~’~~~~~~~~~~ ~~~~~~~~~ ~~~ ~~~ ~~~~~~~~ ~~~~~ ~~’~~~~~~ — ~~~ ~~~ ~~~ ~~~~~~~~ ~~~~~~ ~~~~~ ~~~ ~~~~~~ “~~~~~~~~~~~~~~~~~” ~~~~ ~~~~~~~ ~~’~~~~~~~~~~~~ — ~~~~ ~~~~~~~~~, produits de la ~~~~~ ~~~~~~~~ ~~~ ~~~~~~~~~~~~ ~~~~~~~~, ~~~~~~~~~~ ~~~~~ ~~~~ ~~~~~~~~, ~~~~ ~~~~~~~~~~~~, ~~~~~~~~~. ~~~~ ~~~~~~~~~~ ~~~~~~ ~~~’~~~ ~~~~~~ ~~~~~~~~~ ~~~~~ ~~~~~~~ ~~’~~~~~~~~~ ~~~~ ~~~~~~ ~~’~~~~~~~~~~ ~~~ ~~~~~~ ~~’~~~~~~~ que les maghrébins, ~~~ ~~~~~~~, ~~’~~~~ ~~ ~~~~~~~~ : ~~~~ ~~~ ~~’~~~~~~~ ~~~ ~~~~~~~ ~~~ ~~~ ~~~~~~ ~~~~~ ~~~ ~~~ ~~~~~~ ~~’~~~~ ~~~~~ ~~~~~~~~~~~ !\n« ~~~~~-~~~ ~~~~~ ~~~~ ~~~~~~~~~~ ~~~ “respecter les diversités ~~~~~~~~~~~~” ? ~~~~~~~ ~~~~~ ~~~~~~. ~~~~~ ~~~ ~~~~~~~~ ~~~~~ ~~~~~~~~~~ ~~~~~~~~~ : ~~~ ~~~ ~~~~~~~~~, ~~~ ~~~~ ~~~~~~~~~~~~~ ~~~~~~~~~, ~~~ ~~~~~ ~~~~ ~~~~~~~~~~~~ ~~~ ~~~~~~~~~ ~~~~~~~~~~ ~~~~~~~~~~ (Corses, Bretons, etc.) ~~~~ ~~~~~~, ~~~~~~ ~~~~~~~~~, ~~ ~~~~~~ ~~~~ ~~~~~ ~~~~~~~~~~~ ~~~~ ~~~~~~ ~~~ ~~~~~~ ~~~~ ~~~~~~~~~. ~~~’~~~~-~~~ ~~~’~~~ ~~~~~~~~~~~~ ~~~~~ ~~~~~~~~~ ? ~~~ ~~~~~ ~~~ ~~~~~~~~~~~~~~ ~~’~~ ~~~~~ aucun Allemand parmi ~~~~ ~~~~~~~~~~ ~~~~~~~~~. ~~~ ~~~~~~~~~~ ~~~ ~~~~~~~~~~ ~~~~~~~~~~ ~~~ ~~~~~ ~~~~~~~~~~~~ ~~~~ ~~~~ ~~~~~~~~~~~~. ~~~ ~~~ ~~~~~~~~~~, ~~~ ~~~~~~~~ ~~~~~~~~~~~ ~~~~~~~~~~~~~, ~~~ ~~~ ~~~~~~ ~~~~~~~~~~~ ~~~ “~~~~~~~~~~~ culturelles”. Quelles cultures ? ~~~ ~~’~~ ~~~ ~~ ~~~~~. ~~~ ~~~~~~~~~~~ ~~~ ~~~~~~~~~~ ; ~~~ ~~~~~~~~~~~ ~~~ ~~~~~~~~~~~. ~~~ ~~~~~~~ ~~~~ ~~~~ ~~~~~~~~. ~~~ ~~’~~ ~~ ~~~~~, ~~ ~~~~~~~~~ ~~~ seul instant la ~~~~~~~ ~~~ ~~’~~~~~~~~~, ~~~~ ~~~ ~~~~~~~~~~~~ ~~~~~~~~~~~~~~-~~~~~~~~~ (~~~~~~~~~~~) ~~~ ~~~~~~ culture.\n« ~~~ ~~’~~~~ ~~~~~~~~ ~~~~ ~~~ ~~~~~~~ ~~~~ ~~’~~~ ~~’~~~~~~~~~. ~~~~~~~~~~~~~~ ~~~~~~~~~~~ ~~~~ ~~~ ~~~~~ ~~’~~~~ ~~~~~, même pour les ~~~~~~~~~, ~~~~ ~~~~~ ~~~~~~~~~~ ~~~ ~~~ ~~~~~ ~~~~~ ~~~~~ (~~ ~~~~~~ = ~~ ~~~~~~ ~~~~~~ ; ~~~ ~~~~~~~~~~~ ~~~~~~~~~~ = ~~~~ ~~~~~~~~~~ ; ~~~ ~~~~~ ~~~~~~~~~~ ~~~ programme — dont ~~~~~ ~~~~~~~ ~~~~~ ~~~’~~~ ~~~ ~~~~~ ~~~~ ~~~~~ — ~~ ~~’~~~~~~~~~ ~~~~~~ ~~~~~~ ~~’~~~~~ ~~~~~~~~~, ~~~~~~~ ~~~’~~~ ~~’~~~~~~~~~ ~~~~~~~ ~~~~~ ~~~~~~ ~~~~~~~~~ ~~~~~~~~~~. ~~~~ ~~ ~~~~~ ~~~~ la disparition du ~~~~~ ?). ~~~ ~~~~~~~~ ~~~~~~~~~~ ~~~ ~~~~~~~~ ~~~~~~~~~~~ (~~~ ~~~~~ ~~~~~~ ~~~~~~~~~ ~~~ ~~~~~~~) : ~~~ % ~~~~ “~~~~~~~~~” ~~~ ~~~ ~~~~~~~~ ~~’~~~~ ~~~-~~~ ~~~~ ~~~ ~~~~~ pas inscrits sur ~~~~ ~~~~~~~ ~~~~~~~~~~~~, ~~~~ ~~~~~~~ ~~~~~~~. ~~~~ ~~~~~~~~~~~~~~~~~ ~~~~~ ~~’~~~~~~~, ~~~~ ~~’~~ ajoutent.\n« ~~~~~~~~~ ~~~~~~~~ ~~~ ~~~~~~ ~~~ ~~~~~~~~ ~~~ “~~~~~~~ ~~~~~~~~~”. ~~~~~~~~. ~~~~ ~~~~~~~~~ ~~~~~~~~ ~~~ parlent-ils ? Est-ce ~~~ ~~~~~~~~~ ~~~~ ~~~~~~~~ ~~~~ ~~~~~~~~~~~~~ ~~’~~~~~~~~’~~~~, ~~~ ~~~~~~~ (“~~~~~~~~ ~~~~ ~~~~~~~ !”) ~~~ ~~~~~~~~~~ ~~~~~~~ (“~~~ ~~’~~~~~~~ ~~~ ~~~ ~~’~~~~~~~~~ ?”), ~~~ ~~.-~~. ~~~~~ ? ~~~ va-t-on pas clairement, ~~~~~ ~~’~~~ ~~’~~ ~~~~~~ ~~~~~~ ~~~~~~~~, ~~~~~ ~~~ ~~~~~~ ~~~ ~~~~~ ~~~~~~~~ ~~~~~~~~~ ~~~ ~~~ ~~~~~ ~~~~~~~~~~~~~ ? ~~~~~~~~ ~~~~~~~~~ ~~~~~~~ ~~~ ~~~~~~~~~ ~~~~~~~~~ ? ~~~~~~~~ ~~~~~~~ infiniment plus ridicules ~~~~ ~~’~~~~~~ ~~~ ~~~ ~~~~~~~~~~~~~ ~~~~ ~~~~~~~~ ~~~~~~~~~~~ ~~~~ ~~~~~~~~ ~~~~ ~~~~ ~~~~~~~~~ ~~~~~~~~~ ~~~~ ~~~~~~~ ~~~~~~~~~~ ~~~~~~~~~~~~~~ (~~~~~, ~~~~.) ? ~~~~~ ~~~~~~ ~~~~~~~~ ~~~~ ~~~~~~~~~ ~~~ débiles profonds que ~~~ ~~~~~~~ ~~~~~~~ ~~~ ~~~~~~~~~~ ~~~~ ~~~~~~ ~~~’~~~ ~~’~~ ~~ ~~~~ ~~’~~~~~~~~ ~~~~~~~~~~~ ~~~~~ ~~’~~~~~~~~~~~~~ ~~~ ~~~ ~~~~~~~ : ~~~ ~~~ ~~~~~~~ ~~~~~ ~~~ ~~~~~~~ ~~~~ ~~~~~~~~~ publics.\n« Nous nous ~~~~~~~ ~~~~~~ ~~~~~~~~~~~. ~~~ ~~~~ ~~~~~~~ ~~~~ ~~~~~ ~~~~~~~~~~ ~~~~ ~~~~~ ~~~~ ~~~~~~~~~~~ ~~~~~~~~~~ ~~~~ ~~~~, ~~~ ~~~ ~~~~~~~ ~~ ~~~ ~~~~~~, ~~~ ~~~~~-~~~~~ ~~ ~~~ ~~~~~~~~~~~~~~ des ethnies. Par ~~~~~~~~, ~~’~~~~~~~ ~~~ ~~’~~~~~~~~, ~~~~~~~~~~~~~~ ~~~ ~~~~~~~~ ~~~ ~~~~~ ~~ ~~~~ ~~~~~~ ~~~~~~~ ~~~~~~~~~~~, ~~~ ~~~~~ ~~~~ ~~~~~~~~~~ ~~~~~~~~~~~~~. ~~~ ~~~ ~~~~~, ~~~~~~ ~~~~~~~~ ~~~~~ ~~~~~~~~~~ ~~~~~~~~~~~~ (comme l’Algérie est ~~~~~-~~~~~~~~~~). ~~~~~ ~~~~~~ ~~~~ ~~~~ ~~~~~~~ ~~~ ~~’~~~~~~~~~ ~~~~~ ~~~ ~~~~~~ ~~~ ~~~~~~. ~~~ ~~’~~~~ ~~~~ ~~~~ ~~~~ ~~~ ~~~~~~~~-~~~~ ~~~~~~~~~~ ~~~~~~~~~~~ ~~~~~~~ ~~~~~~~~~~ (~~~~ ~~~~~~~~ ~~~~~ les Chicanos qui ~~~~ ~~~~ ~~~~~~ ~~~~~~~). ~~~~~ ~~~ ~~~~ ~~~~~ ~~ ~~~~~ ~~~~ ~~~’~~~ ~~~ ~~~~~ ~~~~ ~~~ ~~~~~~~ ~~~~~~~~~~~~ ~~~~. ~~~~~~ ~~~~ ~~’~~~~ ~~~~ ~~~~ ~~~’~~~~ ~~~ ~~~~~~~ de la fabrication ~~~ ~~~~~ ~~~ ~~~~ ~~~~~~~, ~~~ ~~~~~ ~~~ ~~~~~~~~~~ ~~~~ ~~~~~~ ~~~~ ~~~~~~~~~~~ ~~~~~~’~~ ~~~~~~~ ~~~ ~~ ~~~~~~ ; ~~~ ~~~~ ~~~ ~~~~~ ~~~~ ~~~ ~~~~~ ~~~~~~~~ aucune indépendance à ~~~~ ~~~~~-~~~~~~~~~~ ~~~~~~~ (~~~ ~~~~~~~~~~~~~~ ~~~ ~~~~~ ~~~~~~~ ~~~~~~~~~~~~~~~~ ~~~ ~~~~~~~~~~~~~~~~~ ~~~~~~~~~ ~~~~~~ ~~~~~~~~~~~~ ~~~~ ~~~~~~ ~~~~ ~~~~~~~~~~~ ~~~~~~~~~ ~~~ ~~~~~~~~ ~~~~ ~~~~~~~~~~ ~~~~~~~~~~ ~~~ “~~’~~~~~~~~~~~~~”). ~~~~, nous ne sommes ~~~~~ ~~~~~ : ~~~~ ~~~~~~~~~~ ~~~~ ~~’~~~~ ~~~~ ~~~ ~~~ ~~~~~~~~~, ~~~~ ~~~~~-~~~~-~~~~ ~~~ ~~’~~~~~~~~~~~ ~~~~~~~~~~~~~~. ~~~~~~~ ~~~~~~~~~~~, ~~~~~~~~~~~~ ~~~ ~~~~~~~~~~~~~ ~~~~~~~~~ ~~~~ ~~~~~~~~~ ~~~ ~~~~~~~ ~~~~~~~~~, retrouvons-nous tout à ~~~~~ ~~~ ~~~~~~~, ~~~~~~ ~~~ ~~’~~~ ~~~~~ ~~~~~~~ ~~~~~~~~ ~~~~~~ ~~~~ ~~~~~~~ ~~~~~~~ ~~ ~~~~~ ? ~~~ ~~~~~ ~~~~~ ? ~~~~ ~~~~~~~~-~~~~~, ~~~ ~~~~~~~ ~~~~ ~~~~~~~~-~~~~~ ~~~~~~~ semblant de croire ? ~~’~~~~ ~~~~ ~~~~~~~ ~~~~~ ~~~~~~ ~~~~~~ ~~~~~~ ~~~ ~~~~~, ~~~~~~ ~~~~ ~~~~~ ~~~~~~~~~ ~~’~~~~~~~~~~ ~~~~ ~~~~ ~~~~~~~~~ ~~~~~~~~~ ~~~~~ indépendance !\n« ~~~ ~~~~~~~ ~~’~~~~~~~~~~ ? ~~~ ~~~~ bien réel. Il ~~~~ ~~~~~ ~~~’~~~ ~~~~~~~, ~~~ ~~~~ ~~~~ ~~~~~~~~~ ~~~~~ ~~~ (~~~~~ ~~~ ~~~~~~~~ ~~~~ ~~~~~~~~, ~~~~ ~~~~~~~~~~~~~~ ~~~~~~~~, ~~~ ~~~ ~~~~~ ~~~~ ~~~~~~ ~~~ ~~~~~). ~~~~ ~~~~~~~~ qui se décompose ~~~~~~~~~~~~ ~~~~ ~~~~~~~~~~~ ~~~~~~ ~~~~~ ~~ ~~~~~~~~~~~ ~~~~~ ~~~~~ ~~~ ~~~~~~~ ~~~~ ~~~~~~~ ~~~~~~~~~ ~~’~~~~~~~~~ ~~~~ ~~~~~~~~ ~~’~~~~~ ~~~~ ~~~~~~~~ ~~~~~~~~~~ ~~~ ~~~~~~~~~~~~~ ~~~~~~~~~. ~~~ ~~ ~~~~~ fait observer en ~~~~~ ~~~~~~ ~~~~~~~~~~ ~~~~~~~~~~~ ~~~~~~ ~~’~~~~~~~~~~ ~~~ ~~~ ~~~~~~~~~~ ~~~ ~~’~~~~~~~~~~ ~~~~ ~~~~~~~~~~~ : “~~’~~~~~~~~~~~~~~, ~~~~ ~~~~ ~~~~~~~~~~~~ ~~~~~~~~~ ~~~~~ ~~~~~~~~~~~ ~~~~~ ~~~ ~~~~~~~~~ ~~~~~~~~~~ ~~~ ~~~ profit, en même ~~~~~~ ~~~~~~~~ ~~~~~ ~~~~~~~~ ~~~ ~~~~~~~ ~~~~~~~~~~ ~~~ ~~~~~~~~~~~. ~~~ ~~~~~~~~~~~~ ~~ ~~~~ ~~~~~~ ~~~~~~~~~~~~~~ ~~~~~~~~ ~~~~~ ~~~ ~~~~ ~~~ ~~~~~~~~ ~~~~ ~~~~~~~~~~~~~. ~~~~~~ ~~~~ ~~~~~~ ~~~~~~~~ partout inflammable comme ~~~ ~~~~~~~~ ~~~ ~~~~~~~.” ~~~~~ ~~~ ~~~~~~~~~ ~~~~ ~~~~~~~~~ (~~~~ ~~ ~~~~~ ~~~~~~ ~~ ~~~~~~~~~ ~~~~~~~~~~~~~~ ~~~~~~~~~~~~~ ~~~ ~~~~~~~~~ ~~~~~~ “~~~~~~~~ ~~~ ~~~~~~~~~” ~~~~~~~~~~ ~~~~~~~ ~~~~~~~~~~ ~~~’~~~~ n’avaient pu contrôler), ~~~ ~~~~~ ~~~~~ ~~~~~~~~ ~~~~ ~~~~ ~~~~~~~~~ ~~~~~~~~~~ ~~~~~ ~~~~~~~~~~ ~~~ ~~~~~~~~~~~~~~ ~~~ ~~~~~~~~~ ~~~~~~~ ~~~~ ~~~~~~~~ ~~~~~~~~~~~~ ~~’~~~~~~~~~~~~~~ ~~~~ ~~~~~ ~~~~~~ ~~~ ~~~~~~ ~~~ ~~~~~~ ~~ travers des “terroristes” ~~~~~~ ~~~ ~~~~~, ~~~ ~~~~ ~~~~~~~~~~~ ~~’~~~~~~~~ ~~~ ~~~~~~~~~ ~~~~~~~~ (~~~~ ~~~~~~~~~~ ~~~~ ~~~~~~~~~~~ anglais).\n« ~~~~~ ~~~ ~~~~~~~~~ ~~~~~ ~~~~~~~~~ ~~~~~ ~~~~ ~~~~~~~~~~~~~ ~~~~~~~~~~~ (~~ ~~~~~~~~ ~~~~ leaders du Front ~~~~~~~~~) ~~’~~~~~~~~~~ ~~ ~~~~~~~~~~ ~~~ ~~~~~~~~ ~~~ “~~~~~~~~~ ~~~~~~~~”. ~~~~~ ~~~ ~~~’~~~~ ~~~~~~~~ ~~~~~ ~~~~~~~~~~ ~~~~~ ~~~~~~~~~ ~~~ ~~~~~~~~~ ~~~ ~~~~~ ~~~~~~~~~ ~~~ ~~~~~, ~~~ ~~~~~ ~~~~ véritable contexte. Les ~~~~ ~~~~~~~~~ ~~~ ~~~~~~~ ~~~~ ~~~ ~~’~~~~ ~~~’~~~~ ~~~~~~~~ ~~~ “~~~~~~ ~~~~~~~~ ~~~~~-~~~~~~~~” ~~ ~~~~~~~~, ~~~ ~~~~ ~~~~~~~ ~~~’~~~ ~~’~~~~~ ~~~ ~~~~~~ ~~~~~~~~~~~~ ~~~~ ~~~~~~~ ~~~~~~~~ ~~’~~~~ “juste xénophobie”. Et ~~~~~ ~~~~~~~~~~~~ ~~~~~ ~~~~~~~~~~~ ~~~~~~ ~~~~~~~~~ ~~~~~~ ~~~ ~~~~~ ~~~~~~ ~~~ ~~~~~ ~~~~~~~~~, ~~~~~~~~ ~~~ ~~~~~~, ~~~~~~ ~~~~~ ~~~~ ~~~~~~~~~~~ ~~~~~~~~~~ ~~~’~~~~ ~~~~~~~~ ~~~ ~~~~~~~~~~~ ~~~~. ~~~ ghetto du nouvel ~~~~~~~~~~ ~~~~~~~~~~~~~~ (~~~~ ~~~ ~~~~~~~~ ~~~~~~~, ~~~~~~~~~~~~, ~~’~~~~~~~~ ~~~ ~~~~), ~~~ ~~~~ ~~~~~ ~~~, ~~~~~ ~~~ ~~~~~~~ ~~~~~~~~~ : ~~’~~~~~~~~ ~~~~~~~~~ ~~~ ~~~ ~~~~~~~~~~~ ~~ ~~~~ ~~~~~~~~~ et abrutie ; ~~~ ~~~~~ ~~~ ~~~~~~~ ~~~~~~ ~~~ ~~~~~ ~~’~~~ ~~’~~ ~~~~~~ ~~~~ ~~~ ~~~ ~~~~~ ~~~~~~~~. ~~~~ ~~ ~~~~~~~ ~~~ ~~~~~~~~~~~ ~~~~~~~~~~ ~~~ ~~~~ ~~~~~~~~~~~, ~~~ ~~~~~~~~~ ~~~~~~ ou Lyon ? ~~~ ~~~ ~~~~~ ~~~~~~~ ~~~~ ~~~~~ ~~~’~~~~~~ ~~~~~~~~ ~~’~~ ~~~~~~~~~~ ~~ ~~~~ ~~~~~~~ ~~~~~~~~. ~~~~~ ~~~~ ~~’~~~~ ~~~~~ ~~~’~~~~~~~~~ ~~~~~~~~~~~~ ~~~~ ~~~~~~~ ~~~’~~~ ~~~~~ ~~~~~~~~ : ~~’~~~~ le malheur habituel ~~~ salariat.\nCombien ~~ ~~-~~-~~~ ~~’~~~~~~~~~~ ~~~ ~~~~~ ~~~ ~~~~~~~ ? (~~~ ~~~~ ~~~~~~~~~~ ~~~~ ~~~ ~~~~~~~ ~~~~~~~~~~, ~~~ ~~~~~~~~, ~~~ ~~~~~~~.) ~~~ ~~~~ ~~~~~~~~ ~~~’~~~ ~~ ~~~ a tellement qu’il ~~~~~~~~~ ~~~~~~~ ~~~ ~~~~~~~~~ : ~~~~~~~~ ~~~~~~-~~-~~~ ~~~ ~~~~~~~~~ ~~~ ~~~ ~~~~~-~~~~ ? (~~~ ~~~’~~~~-~~~ ~~~~ ~~~~~~~~~~~~ ~~~~~~~~~~~ ~~~ ~~~~~~~~~ ?) ~~~~~~~~ ~~~~~~~~~~-~~~, ~~~~~~~~, ~~~ ~~~~~~~~~ ? On sait que ~~~ ~~~~~~~~~ ~~~~~~~. ~~’~~~~-~~~ ~~~~ ~~~~~~~ ? ~~~~ ~~~~~~~~~ ~~~ ~~~~~~~~ ~~~~~ ~~~~~~~~~~ ~~~~~~ ~~~~~~~~. ~~~~ ~~~~ ~~~~~~~~~ ~~ ~~’~~~~~~ ~~~~ ~~~~~~ ~~~~, ~~~ ~~~ ~~~~~~ ~~~~~~’~~ seize, pour apprendre ~~’~~~~~~~~~~~~~~~. ~~~ ~~~~~~ ~~~’~~~~ ~~~~~~ ~~~~~~ ~~~~, ~~~ ~~~~~ ~~~ ~~~~~ ~~~~~~~~~ ~~~~~ ~~~~~ ~~~~ ~~~~ ~~~~~~~~~ “~~~~~~~~~~~~~~~” ~~~ ~~~~ ~~~~~~~~~ ~~~~~ ~~~ ~~~~~~ ~~~~~~~~~~~. ~~~~ ~~~~~~~~ sont encore aimés ~~~ ~~~~~~~~, ~~~ ~~~~~~~, ~~~ ~~~~~~~~, ~~~~~ ~~~~ ~~~~~~~. ~~~~ ~~~~~~~~ ~~~ ~~~~~~~ ~~ ~~~~~~~~. ~~~ ~~~ ~~~~~~~~~ ~~~ ~~~ ~~~~~~ ~~~ ~~~~~ ~~~~~ ~~~~~~ ~~~~~ ~~~~ enfants (d’où la ~~~~~~~~ ~~~~~~~~~~ ~~~~ ~~~~~~~~~~~ ~~~~~~~~~~~~~~~~ ~~~~ ~~~ ~~~~~~ “~~~~~~~ ~~~ ~~~~~~ ~~~~ ~~~~~~~~”). ~~’~~~~~~ ~~~~~, ~~~ ~~~~~~~~~~~~~~ ~~~~ ~~~~~~~~~, ~~’~~~~~~~~~~~ ~~~~ ~~~~~~. ~~~~~~~~ ~~~~~ ~~~~ ~~~~~~~~, ~~~~~~~~’~~~~, en France, ont ~~~~ ~~~~~~~. ~~~~~ ~~~~ ~~~~~~~~~~ ! ~~’~~~~~~~~~-~~~~~~~~~~~~~ ~~~ ~~~~~ ~~~~ ~~~ ~~~’~~~ ~~~~~. ~~~ “~~~~~~~~” ~~~~~~~~ ~~~~~~ ~~~’~~~ ~~’~~~~~ ~~~~. ~~~ ~~~~~~~~~~ ~~~~~~~~ ~~’~~ ~~~~~ ~~~~~~ ~~~~~~~~~~ de se souvenir ~~~’~~~ ~~ ~~~~~~ ~~~~~~~~ ~~~~~~, ~~~~~~ ~~~ ~~~ ~~~~~~~~~ ~~~~~ ~~~~ ~~’~~~~~~~~~~~ ~~~ ~~~~~~ ~~~~~~ même.\n« ~~~~~ ~~~ ~~~~~~~~~~, ~~~~ ~~~~~~~~ ~~~ ~~~~~~~~ ~~ ~~~~~~, ~~~~~ ~~~~~~~~~~~~~~~~~, éliminer l’histoire. Et ~~~~~~~~~~~ ~~~ ~~~~~~~~ ~~~~~~~~~~ ~~~ ~~~~~ ~~~~~~~~~ ~~~~~~~~~~~~ ~~~ ~~~ ~~~~~~~~~ ~~~ ~~~~~ ~~’~~~~~~~~~, ~~~~~~ ~~~~ ~~~ ~~~~~~~ “~~~~~~~~~~” ~~~~~~ ? ~~~~~~~~. ~~~~~ ~~~~~~~~~~ ~~~~~ ~~~~~ ~~’~~~~~~~ causes et, plus ~~~ ~~~~~~ ~~~~~~~~~~~, ~~~~ ~~~~~~~~ ~~~~~ ~~~~ terrains.\n« ~~~~ ~~~~~~~~~ ~~~~ ~~~ ~~~~~ ~~~~~ ~~~~~~ ~~~~~ ~~~~~~ ~~~ ~~~~~~~. ~~~~ ~~~~~ ~~~~ ~~~~~~~~~~~~~~ ~~~ ~~~ ~~~~~~~~~~~~~ ; et la dépossession ~~~~ ~~~~~ ~~~~~ ~~~ ~~~~~~~, ~~~~~ ~~~~~ ~~ ~~~~ ~~~~~~~~~~~~. ~~~ ~~~~~~~~ ~~~~~~~~~~~~. ~~~~ ~~~~~~~~~ ~~~~ ~~~~~~ ~~~~~ ~~~~~~~~ ~~~ ~~~~~~ ~~~~~, ~~~~~ ~~~~~~~~~~~~, ~~~~~ ~~~~~~~~ ~~~ trouver d’autres. Et ~~~~ ~~~~~~~~~ ~~~~~ ~~~~~ ~~~ ~~~~~ ~~~~, ~~~ ~~ ~~~~~~ ~~~~~ secrètement.\n« ~~~~~ ~~’~~~~~~~~~~~~ ~~~ ~~~~~~ ~~~ ~~~~~~~~ ~~~~~ ~~~ ~~~~~~~ ~~’~~~ ~~~~~~~~~~~~~~ ~~~~~~~~ ~~~ ~~’~~~~ ~~~~~~~~~~~~~ purement mensongère de ~~~~~, ~~~~ ~~~~~~~~~, ~~~~ ~~~~ ~~~~~~~~ ~~~~~ ~~~~~ ~~~~~~~~~ ~~~ ~~~~~~~~ (~~~~~ ~~~ ~~~~~) ~~~~~ ~~~~~~~~~ ~~ ~~~~~ ~~~’~~~~ ~~~ ~~~ ~~~~~~~~ ~~~~~ ~~~~~ ~~~~ ~~ ~~~~~~ des immigrés ! ~~~~ ~~~~ ~~~~~ ~~~~~ ~~~ ~~~ ~~~~~ ~~~ ~~~~~~~ ~~~~~ ~~~~, ~~’~~~~ ~~~~~ ~~~~~. ~~’~~~~ ~~~~~~ ~~~’~~~ ~~’~~ ~~ ~~~~~ ~~~~~~~~~ ~~’~~~~~~, ~~~~~ ~~~~ ~~~~~~~~~ ~~~~~~~~ ~~~~~~ de l’aliénation, que ~~~~ immigrés.\n« ~~~ ~~~~~~ ~~~~ ~~~~~ ~~~~ ~~~ ~~~~~~~~ ~~~ ~~~ ~~~~~~, ~~~ ~~~~ ~~~~~, ~~~~~~ ~~~ ~~~~~~~ ~~~~~ ~~~~~~~~. ~~~ ~~~~~~~~ ~~~~~~~~~ ~~~~ ~~~~~~~~~ ~~~~ ~~~~~~~~~~~~~, comme leurs cultures, ~~~~~~ ~~~~~~~~ ~~~~~~. ~~~ ~~~~~ ~~~~~~~~~ ~~~~ ~~~ ~~~~~~~~~ ~~~~~~~~~, ~~~~~~~~~~~~~ ~~~~~~~~~~~~, ~~~~~ ~~~~~~-~~~ : ~~~~ ~~~~~~~~ ~~~~~~~ ~~~~~~~-~~~~ ~~~~~~~, ~~~~ ~~~~ ~~~~~~~~~ ~~~~~~~~~~, ~~~ ~~~~~~~~~~ ~~~~~~~~~, qui est globalement ~~~~~~ ~~~ ~~~~~~~~~~ ~~~ ~~~ ~~~ ~~~~~~~~~~~~~ ? ~~~, ~~~ ~~~~~~~~~~, ~~~~~~~-~~~~ ~~~~~~~~ ~~~~ ~~~~~ ~~’~~~~ ~~~~~~~~ ~~~~~~~ ~~~~~ ~~~~~~~~~~~~~ ~~~ ~~~~~~~~~~~~~ ~~~’~~~~~~~~’~~~~ ? ~~~ ~~~~~ ~~~~~~~~~~ le pire, et ~~~~~~~~~~ ~~~~~ ~~~ ~~~~~~~~~. ~~~ ~~~~~~~ ~~~~ ~~~~~~~~~~~ ~~~~~~~~~~~~. ~~~~~ ~~~~ ~~~~~~~~ ~~~~~ ~~~~~~. »\nGuy ~~~~~~~ ~~~~~\nvoir l’entrée du mercredi 31 janvier 2018 et ses 5 images dans Le Jour ni l’Heure


Prosez Nürnberg - Wikipedia\nProsezioù Nürnberg (alamaneg : die Nürnberger Prozesse) zo bet un heuliad prosezioù milourel dalc'het gant nerzhioù ar Gevredidi a-enep pennoù bras an Trede Reich a voe barnet evit bezañ bet prientet ha kroget an Eil Brezel-bed kement hag an Holokost ha torfedoù-brezel all.<br>\nE kêr Nürnberg, en Alamagn, e voe dalc'het ar prosezioù. An doareoù da gas ar prosez ha da varn a oa bet un troc'h e-keñver al lezennoù etrebroadel klasel hag al lezennoù etrebroadel a-vremañ.\nAn hini kentañ eus an heuliad prosezioù, an hini brudetañ ivez, "brasañ proseze n Istor", a voe renet gant Norman Birkett, unan eus barnerien ar Rouantelezh-Unanet. Bez' e oa bet prosez pennoù bras an Trede Reich a voe engouestlet en torfedoù-brezel gwashañ dirak al lez-varn milourel etrebroadel International Military Tribunal (IMT).\nDalc'het etre an 20 a viz Du 1945 hag ar 1añ a viz Here 1946, al lez-varn a oa bet kefridiet da varn 24 eus pennoù bras milourel hag armerzhel an Trede Reich. E gwirionez, Martin Bormann a voe barnet hep bezañ war al lec'h, ha Robert Ley a oa en em lazhet ur sizhun a-raok ma voe kroget gant ar prosez meur.\nE-touez ar re varnet e vanke Adolf Hitler, Heinrich Himmler ha Joseph Goebbels, an holl re-se a oa en em lazhet er bloaz 1945, c'hwec'h miz a-raok deroù ar prosez. Reinhard Heydrich ne voe ket barnet dre ma oa bet lazhet e 1942.\nAn damallidi ; Hermann Göring (kentañ renk a-gleiz) a oa pal pennañ al lez-varn dre ma oa ar penn uhelañ eus an Trede Reich hag a oa bev c'hoazh goude emlazh Adolf Hitler\nAn difennerien ; unan eus an nebeud luc'hskeudennoù e liv eus ar prosez\nToull-bac'h Nürnberg ; ur gward dizehan dirak pep log evit evezhiañ ar brizonidi noz ha deiz ; en tu dehoù pellañ emañ logoù Goering ha Rudolf Hess\nAdtapet diwar « https://br.wikipedia.org/w/index.php?title=Prosez_Nürnberg&oldid=1961103 »\nKemm diwezhañ d'an 17 C'hwe 2022 da 07:20


Magdalena Rudenschöld - Wikipedia\nMagdalena Rudenschöld, pe Magdalena Charlotta Rudenschöld, anavezet ivez evel Malla Rudenschöld, ganet d'ar 1añ a viz Genver 1766 ha marvet d'ar 5 a viz Meurzh 1823 e Stockholm, a oa ur vaouez eus noblañs Sveden hag un iriennerez svedat, e dibenn an XVIIIvet kantved. Kemer a reas perzh en irienn Armfelt, a-enep ar gouarnamant e 1792, tamallet e voe dezhi bout treitourez, staget ouzh post-ar-vezh, ha kondaonet da vezañ bac'het a-hed he buhez.\nHervez unan eus ar gondaonidi all eo dre garantez he devoa kollet he fenn.\n1 El lez\n2 An irienn\n3 Prosez ha kondaonidigezh\nMerc'h e oa Magdalena d'ar c'hont Carl Rudenschöld, den a stad, ha d'ar gontez Kristina Sofia Bielke. He zad a gollas e sez e Breujoù Sveden e 1766 ha treut e voe ar peuriñ gant an tiegezh ken an deiz ma krogas gouarnamant Bro-C'hall da reiñ arc'hant d'he mamm e kuzh evit he labour evitañ. E 1784 e voe anvet da zimezell a enor gant c'hoar ar roue Gustav III, ar briñsez Sofia Albertina Sveden.\nBerzh a reas el lez dre ma oa kenedus, speredek, ha tomm he fenn. Daou baotr a oa war he lerc'h : an Dug Charlez, breur d'ar roue, hag an denjentil Gustaf Mauritz Armfelt, gwellañ mignon ar roue. Fae a reas war an dug, met sot-pitilh e oa gant Armfelt. Armfelt a oa dimezet da Hedvig Ulrika De la Gardie e 1785, ha Rudenschöld a oa e bried-kleiz. Krediñ a reer e c'hanas daou vugel e kuzh: unan ganet en Abati Quedlingburg, en Alamagn, ar briñselezh ma oa Sofia Albertina Sveden o ren, pan eas digant Sofia Albertina in 1787.\nE 1792 e varvas ar roue Gustav III hag e vab 14 vloaz, Gustav IV Adolf a voe lakaet da roue. An dug Karl a renas en e lec'h, met e gwirionez eo mignon bras an dug, Gustaf Adolf Reuterholm, a rene hag a oa mest war ar gouarnamant.\nArmfelt en devoa esperet kaout lec'h er gouarnamant a zilezas Rudenschöld hag a guitaas ar vro e 1793. Klask a reas irienniñ gant ar Rused da ziskar ar gouarnamant ha lakaat ur renad nevez en e sav, hag eñ e penn eveljust.\nSkrivañ a reas Armfelt da Vagdalena Rudenschöld, a felle dezhi e tistroje he serc'heg daveti, ha goulenn a reas diganti mont eus e berzh da-gaout e heulierien, ar roue yaouank, ha kannad Rusia. War a greder e sevenas unan, da vihanañ, eus an teir c'hefridi-se.\nMet degouezhout a reas ho lizheroù etre daouarn Reuterholm hag an dug Karl abalamour da dud burev-post Hamburg, en Alamagn, o devoa graet eiladennoù eus al lizheroù ha gwerzhet anezho. Reuterholm a lakaas herzel Magdalena Rudenschöld da noz an 18 a viz Kerzu 1793, evel unan eus ar re gentañ da zastum.\nMagdalena he devoa devet darn eus he faperoù, met kavet e voe lizheroù karantez a-berzh an dug Charlez, ha roud eus arnod Armfelt da ziskar ar gouarnamant ha kemer ar galloud.\nProsez ha kondaonidigezhAozañ\nDa gentañ ne oa ket splann ar prouennoù a-enep dezhi, hag en em zifenn a eure gant nerzh ha finesa. Tennet e veze, emezi, "eus ur vac'h spontus ma ne wele nag an heol nag al loar".\nPa voe furchet domani Armfelt e voe kavet 1,100 eus he lizhiri dezhañ. E meur a hini e tispake fae ha dismeg ouzh an Dug ha Reuterholm, a washaas an traoù dezhi. An Dug en doamiret droug outii peogwir n'he doa ket pleget dezhañ pa oa oc'h ober e lez dezhi, ha Reuterholm a gonnaras pa lennas petra he devoa skrivet diwar e benn.\nEizh eus he lizheroù da Armfelt a voe moulet hag embannet gant he daou enebour, hag anvet "E Ti kozh ar Roue prizoniet un Itron anavezet evel Magdalena Charlotta merc'h da Carl, lizheroù d'an treitour Baron Armfelt, anavezet evel Gustaf Mauritz, mab da Magnus, diwar-benn o avanturioù karantez ". El lizhiri e ra anv eus klask diforc'hañ gant skoazell Armfelt goude bezañ bet brazezet gantañ. Daoust da se, abalamour da gasoni ruz an Dug ha Reuterholm e troas ar bobl a-du ganti.\nPa voe diskouezet dezhi ar prouennoù, e miz Ebrel 1794, ec'h anzavas he zorfed, en ul lavarout n'he devoa kemeret perzh nemet dre m'he devoa fiziañs dall en Armfelt.\nD'an 22 a viz Gwengolo 1794 e voe kondaonet Magdalena Rudenschöld d'ar marv dre an abeg a dreitouriezh, war un dro gant Armfelt, a oa en estrenvro, ha daou irienner all, Ehrenström hag Aminoff. Kemmet e voe he c'hastiz e stagidigezh ouzh post-ar-vezh, heuliet gant bac'hidigezh a-hed-buhez. Ar c'hanseller Fredrik Sparre a reas anv a "skourjezañ" anezhi, hag aprouet e voe gant Reuterholm, met konnar a savas er bobl o klevout anv a gement-se, ma voe lesanvet ar "c'hanseller skourjezer" goude-se.\nTennet e voe hec'h anv-ziegezh hag he noblañs diganti - evel digant Armfelt hag an holl re all a oa en noblañs - hag e paperioù ar prizon ne oa ken nemet "Magdalena, merc'h da Carl, bet Itron ".\nEn deiz war-lerc'h e voe kaset Magdalena d'ar chalfod war al leurgêr, a zo bet skrivet e oa "ur ranngalon he gwelout". Gwisket e oa gant ur sae louet, ur gorfenn du, diskempenn he blev, he fenn dalc'het uhel, hag evañ a reas div werennad dour. Glac'haret e oa an arvesterien ouzh he gwelout, eme Hedvig Elisabet Charlotta av Holstein-Gottorp, abalamour d'he yaouankiz, d'he gwallblanedenn, ha marteze abalamour d'ar pezh a chome eus he c'hened kent.\nPa voe ehanet an abadenn krougañ e teuas ur c'harroñs da gerc'hat anezhi d'he c'has d'ar vac'h. Semplañ a reas neuze, hervez ar skrivagnerez Märta Helena Reenstierna, "gant ardoù evel Elisabeth Olin en "Acus ha Galathea" (ar c'hoarigan).\nUr mignon da Rudenschöld, ar c'hont A.F. Skjöldenbrand, a skrivas diwar-benn an darvoud : " Nebeud a dud en engroez a grogas da huchal warni, met Silfverhielm (komandant ar warded) a reas d'an dud tevel". Ret e vije bet dezhi kaout ur c'holier houarn en he c'herc'henn, met pa dostaas ar burev gantañ e reas Magdalena ur souz-dreñv hag eñ\n"a izelaas e zaouarn, ha hi war-eeun d'ar peul hep an houarn en he c'herc'henn, ma chomas gant liv ar marv war he dremm e-pad un ugent munud ken na voe kemmet he c'hastiz, neuze e semplas ha kaset e voe kuit, evel marv".\nRudenschöld a skrivas diwar-benn he donedigezh er vac'h:\nLakaet e oan bet en ur c'harr ha gwarded tro-dro din. Semplet e oan chomet a-hed an hent d'ar vac'h, ur pennad bale eus Hornstull, ha n'em boa digoret lagad ebet a-raok an abardaez, da welout e oan bet lakaet em gourvez wa an douar en ur gell deñval ma-unan-penn gant ur volennad dour hag ur werennad win em c'hichen. Tamm ebet n'em boa debret en deiz-se. Pa'm boa stoket ouzh ar werenn em boa klevet ur vouezh o huchal: Bev eo c'hoazh!.\nDaou vloaz hanter goude, e miz Du 1796, e voe divac'het Rudenschöld war urzh Reuterholm; c'hoant en devoa d'he dieubiñ a-raok ma vefe deuet ar roue yaouank en oad da ren, ha da bardoniñ dezhi.\nE Gouhere 1798 e c'hanas ur mab, Eric Ekmansdorff Karlsson, a voe ofiser e Finland. E dad e oa he mevel, ur gwaz yaouank, kreñv ha koant, a veve ganti. Koulskoude e troas fall o darempred, he gwallgas a rae ar paotr, a-hervez, hag e 1801, ez eas da Suis da chom ha gwarezet e voe gant Germaine de Stael, erbedet ma oa bet dezhi gant Armfelt, a reas war-dro kas he mab da vezañ skoliet da Sant Petersburg e Rusia hag a roas arc'hant dezhi. Gwelet e veze e Coppet, plijus he doare, sioul en he buhez.\nE 1812 e tistroas da Sveden ma vevas e ti he breur Thure Gabriel, evel gouarnourez gant e vugale. Ne fellas ket dezhi komz ken eus he buhez tremenet. Mervel a eure e Stockholm e 1823.\nAndersson,Ingvar and Beijer, Agne. Gustavianskt 1771-1810. en bokfilm. Stockholm., Wahlström & Widstrand., 1945\nCarlsson, Sten.Den Svenska Historien; Gustav III, en upplyst envåldshärskare, Band 10" Stockholm 1966-1968.\nLindquist, Herman, Historien om Sverige. Stockholm, 1885.\n↑ Norrhem, Svante (in Swedish): Kvinnor vid maktens sida : 1632-1772 (In English: "Women by the side of power: 1632-1772") (2007) Lund (Nordic Academic Press)\nAdtapet diwar « https://br.wikipedia.org/w/index.php?title=Magdalena_Rudenschöld&oldid=1990076 »\nKemm diwezhañ d'an 2 Mae 2022 da 13:23\nKemmoù diwezhañ degaset d'ar bajenn-mañ d'an 2 Mae 2022, da 13:23.


Le Télégramme - Spered ar vro - Lucien Le Bras. War hent an houarn bepred\nLucien Le Bras. War hent an houarn bepred\nStaliet en deus Lucien ur c’hovel e-barzh kav e di e Karaez.\nBet eo Lucien Le Bras marichal e Karaez hag e Pariz goude-se. Derc’hel a ra da labourat an houarn evit e blijadur ha kizellañ diouzh e faltazi.\nLucien Le Bras n’eo ket gwall vras anezhañ, met ur paotr solut an hini eo : ma ne gredit ket ac’hanon, n’ho peus nemet stardañ e zorn d’ober, ha gwelout a refet ! N’eo ket souezhus avat : a-hed e vuhez en deus labouret an houarn war an annev gant e horzh hag e vorzholioù. « N’eo ket an dra-se ‘moa c’hoant d’ober. Met ma dad ‘oa marichal, ma breur ‘oa ivez : oblijet ‘oan d’ober ‘vel ar re all ! ». Setu peseurt mod en doa kroget da houarnañ kezeg : derc’hel o zreid da gentañ, c’hwezhañ war an tan gant ar vegin goude, stummañ an houarn ha lakaat anezhañ d’ar jav evit achuiñ… Betek pemzek loen bemdez ! « Labouret ‘m eus ! », a lavar Lucien en ur c’hoarzhin. Stag e oa govel ar familh ouzh an ostaleri dalc’het gant e vamm, nepell diouzh plasenn foar Karaez. Leun e veze-hi gwechall da zeiz ar marc’had. « Fent ‘vize gant an dud, en deus soñj ar paotr ganet e 1934. Ur wech ‘oa bet graet ur bariadenn, ha lakaat ur marc’h da vont ‘barzh an ostaleri. Un hanter devezh ‘oa bet ezhomm evit ma teufe ‘maez ! Bremañ n’eo ket memes mod, pep hini e vutun… ».\nEus ar marc’h-du d’an SNCF\nEr bloaz 1960 en doa kroget ar paotr yaouank da labourat evel marichal e ti-gar Karaez. Ne oa ket bet aes da gomañs : « ‘moa ket diplom ebet, ha ‘moa ket gwelet tresadenn ‘bet gwech ebet ! » A-drugarez d’un den bet prizoniet e bro Alamagn e-pad ar brezel en doa desket ar vicher. Moulloù ar pezhioù a veze graet gant Lucien. Enne e skuilhe 180 kilogramm arem bep Sadorn. « Ganin zo bet graet ul lodenn vat deus ar marc’h-du ‘zo bremañ dirak an ti-gar ! » emezañ gant lorc’h. D’ar c’houlz-se e oa pouezus kêrbenn ar Poc’her e rouedad Breizh an hentoù-houarn : alese ez ae kuit trenioù war-zu Kastellin, Montroulez, Gwengamp, Rostrenn ha Rosporden. Evit afer-se e oa bet dismantret gant an SNCF e 1967, ha kaset Lucien da zerc’hel gant e vicher e Pariz, betek mont war e leve d’an oad a 52 vloaz. Cheñchamant zo hiziv an deiz gant ar gouarnamant war an dachenn-se just a-walc’h. « Ar statud n’eo ket memes mod ken, emezañ. Normal eo kar gwechall ‘oa start an traoù, dav ‘vize lakaat glaou er marc’h-du. Bremañ n’eo ket start ken ».\nKizellañ evit ar blijadur\nN’en deus ket dihanet Lucien da c’hoari gant e ostilhoù abaoe m’eo deuet war e giz da Garaez avat. C’hwec’h vloaz zo e oa en em lakaet da gizellañ evit ober plijadur d’e gamaradez : bokedoù houarn livet kaer, lapoused a bep seurt, kezeg-avel… Ouzhpenn tri-c’hant pezh disheñvel en deus savet, ha leuniet daou di gante ! E kav unan anezhe en deus staliet ur c’hovel vihan e-lec’h ma vez o skeiñ war e dammoù houarn bemdez, evel ma teu an ijin dezhañ. Gouest eo hor marichal d’ober ivez diouzh ar pezh a c’houlenn an dud, met a-benn neuze e rank ober unan all evitañ e-unan. « Warlene ‘moa diskouezet ma labour e pemp lec’h dre ar vro. N’on ket kat da chom d’ober mann ebet ! » Gwell a-se neuze, rak labourioù all zo war ar stern gant Lucien : gant un toullad kamaraded emaint e sell da sevel ur mirdi diwar-benn rouedad an hentoù-houarn. Den ne oar pegoulz e vo digoret c’hoazh, met prest eo Lucien dija da ziskouez penaos skeiñ war an annev !\nHouarn : du fer\nUn annev : une enclume\nUn horzh : une masse\nUr vegin : un soufflet\nUr c’hovel : une forge\nArem : du bronze\nKezeg-avel : des girouettes.\nLucien Le Bras, 84 printemps, a passé sa vie à travailler les métaux : dans la forge de son père tout d’abord, puis à la gare de Carhaix et enfin en région parisienne lorsque le réseau breton a été démantelé en 1967. Aujourd’hui retraité de la SNCF, il ne lâche ses outils que le temps d’une visite commentée de sa collection d’œuvres en fer forgé. Fleurs, oiseaux, chevaux… La nature est omniprésente, en fonction de son inspiration ou de la commande.


Klas - Wikipedia\nUnan eus sterioù stankañ ar ger klas a denn d'an deskadurezh. Talvezout a ra amañ evit ar strolladoù diskibled a vez renket dre o oad pe o liveoù anaoudegezhioù. Renket e vez amañ tud yaouank e klasoù evel ma vez an holl dud e klasoù sokial hag meur dra e klasoù ispisial (sell ouzh pajenn an heñvelstummoù).\nOrin ar ger er ster hollekAozañ\nE Roma e veze renket e classis-où ar geodederien hervez an tailhoù a veze paeet ganto. Alese ar sterioù sokial e galleg hag e brezhoneg.\nOrin ar ger en deskadurezhAozañ\nEr skolajoù gall ar [[XVIvet kantved]] eo bet implijet klas evit ar rannoù a veze graet e-touezh ar skolajidi. Er mare-se e veze graet hervez al liveoù anaoudegezhioù pa ne c'helle ket an holl diskibled kregiñ abred gant studi al latin, hemañ diazez an deskadurezh.\nKlas en deus meur a ster dindan levezon ar galleg classe (eus ar ger latin : classis) :\nKlas (deskadurezh) evit rannoù ma vez bodet an diskibled e ensavadurioù an deskadurezh (skolioù, skolajoù, liseoù, skolioù-meur)\nKlas sokial evit ar rummoù-tud ma vezont krouet dre renkañ anezho hervez o statud sokial hag o finvidigezhioù\nKlas (kargad) evit rummoù ar gargidi (skouer : soudard kentañ klas)\nKlas (rummata) evit pep a draezenn pe pep a veizad e vez kustum o renkañ dre glasoù\nLevraouegouriezh ha teulierezh : klasoù ar renkadurioù\nSkiantoù ar vuhez\nKlasoù (furm liester) evit an holl gelennoù a vez studiet e-keñver bed tro-dro d'ar Mor Kreizdouarel en Henamzer, Henroma hag Henc'hres da gentañ holl\nAdtapet diwar « https://br.wikipedia.org/w/index.php?title=Klas&oldid=1861191 »\nDernière modification le 5 Gen 2020, à 19:27


Degemer al lec’hienn > Ar strolladoù > Strollad Tro Didro > Galnys pe priz ar gwad\nAr brezel, perak ha da betra ?\nUn dismantr-spered eo din soñjal ez eus bet brezelioù ha drailh e-touez an dud a-viskoazh. Dre ar c’hoariva e c’haller morediñ ar boan-spered un disterig.\nAn istor :\nDaou glann er Grennamzer goshañ, bet brezelioù etrezo. Ur gwaz a lignez uhel, an heritour, zo bet lazhet gant ur vaouez eus ar c’hlann enep.\nAn doare nemetañ da gompezañ an traoù, d’en em virout diouzh ur brezel nevez : ar galnys*, priz ar gwad.\nMet ne vo ket un ebat lakaat an holl a-unan war talvoudegezh an hini marv. Daoust hag un emglev kamm-digamm a vo mat d’an holl ?\nMa ne vez ket emglev e vo brezel, unan kriz marteze evel emgann ar C’hrec’hiennnoù glas, chomet war an holl speredoù.\n*Galnys zo unan eus an tri ger chomet eus ur yezh tost d’ar brezhoneg hag aet da get en XIIIvet kantved, ar c’humbrieg/cumric, hag a veze komzet etre Kembre ha Skos. Talvezout a ra da envel ar sammad arc’hant a c’houlenne da zigoll, familh un den lazhet ouzh familh ar muntrer.\nIstoriou kozh pe istoriou a vremañ ?\nWar zigarez kontañ un istor hag a c’hallfe bezañ degouezhet mil bell zo e sellomp ouzh hor bed a-vremañ, lusket alies gant hevelep mennozhioù ha santadoù, siwazh. Ur bed trouz brezel tu pe tu ennañ gwall alies.\nUr wechig ar mare, e-kerzh ar pezh-c’hoari, e vo torret liv an amzer dremenet gant ur fedig anakronek, kement ha degas da soñj d’an arvester n’emañ ket keit-se an traoù-se diouzhomp.\nUr pezh war gan :\nOuzhpenn c’hoariva rik e vo kan evit liesaat an doareoù da gontañ an istor. Jean-Yves Le Ven en deus savet tonioù ar c’hanaouennoù skrivet evit ar pezh-c’hoari. Kanet e vint gant ur c’hor a zaouzek den eus « Kanerien Sant Meryn », meur a wech kampioned Breizh, hag a zeuio da gejañ ouzh ar gomedianed war al leurenn. Tonioù hengounel a vo ivez, en o zouez unan eus koshañ gwerzioù Breizh hag a savfe d’ar mare ma c’hoarvez Galnys.\nUr pezh treset :\nAr bed zo teir ment dezhañ, sed hon eus lakaet un trede « ment » d’an danevelliñ : an tresañ. Goulennet hon eus gant tri arzour, pep a ijin krouiñ disheñvel-mik dezho, skeudenniñ ar sonioù hag un unangomz.\nSkrivañ, leurenniñ ha leurdresadur : Yann-Fulub Dupuy\nKelenner brezhoneg e Kelenn, kreizenn stummañ Diwan e Kemper. Meur a levr en deus skrivet, romantoù, danevelloù ha pezhioù- c’hoari. Galnys eo an trede pezh-c’hoari skrivet gantañ hag an eil o vezañ embannet.\nSonaozañ ha renerezh ar c’han : Jean-Yves Le Ven\nRenour laz-kanañ (kanerien Sant Meryn eus Ploveilh), songempennour ha sonaozour eo ivez. Ouzhpenn gwech en deus frapet ar maout gantañ ha gant e ganerien da geñver ar genstrivadeg « Kanomp Breizh ». Meur a oratorio en deus savet hag un heuliad diwar barzhonegoù gant Anjela Duval, e anv Nevezadur.\nSkoazell war al leurenniñ, koñseviñ ar gwiskamantoù : Mich Beyer\nKalz romantoù brezhonek zo diwar he dorn. Troourez a lennegezh eo ivez bremañ. An trede gwech eo dezhi skoazellañ ur pezh-c’hoari gant Tro-didro.\nGouleier : Kadvael Morin\nTresadennoù ar gerentiezh : Mairei-Ana Montade.\nGanet e norzh Catalunya ha bet desavet e Breizh Uhel, studiet he deus Mia ar savadurezh hag an arzoù-kaer. Skritelloù, goloioù pladennoù ha logoioù zo bet graet ganti ha c’hoant he defe da skrivañ ha da skeudennaouiñ levrioù evit ar re yaouank e brezhoneg.\nTresadennoù evit « Skolvan », « Brezel a vo » ha « Brezel pe Beoc’h » : Owen Poho. Ma’z eus un doare brezhonek da skrivañ ar ger « dizagn » hiziv eo sur a-drugarez da Owen. An dizagnour anezhañ, bet o stummañ e skol an arzoù-kaer e Brest, a bleustr war an tres, ar stumm hag an danvez war tachennoù ken liesseurt hag an dilhad, an arrebeuri, al listriaj hag ar savadurezh zoken. Awenet eo gant stummoù a-viskoazh an natur ha tresoù kozh arzoù-pobl ar vro met reiñ a ra ijin-krouiñ Owen un advuhez dezho er bed a vremañ. Piv a c’hallfe skeudennaouiñ koulz hag eñ koshañ kanaouenn Breizh hag ober ur pont etre he c’hozhni hag hor modernelezh ?\nTresadennoù « Marvnad », «An Tornaod », « Roudouz » : Nikol Ryan.\nDeuet eo Nikol Ryan a Vreizh-Veur da Vreizh vihan da adkavout he gwrizioù breizhat hag iwerzhonat. Eno he doa studiet ha kelennet an arzoù-kaer. En hor bro eo anavezet mat eo an arzourez – bet perzh e ouzphenn kant diskouezadeg – evit he zaolennoù flamm ma klask kengan ha kengren al livioù evel pa vijent notennoù sonerezh, enno ivez heklev troellennoù an natur ha re an arzoù kentidik. Met ouzh an dresourez dibar a zo anezhi ivez hon eus goulennet skeudennaouiñ darn eus kanaouennoù Galnys.\nC’hoariet e vo Galnys gant :\nMarine Gloaguen : Olwen a Lezurien\nTomaz L’Epineguen : Hoel/Gwenvael a Gaerleon\nBernez Kere : Budog an emzivad.\nLoic Coquet : Meriadeg ha tudennoù all.\nAnne Lefèbvre : Telo ha tudennoù all\nTunvezh Gloaguen : Dewi ha tudennoù all\nBernez Rest : Porzhier Kaerleon ha tudennoù all Laetitia Fitamant : Azenor hag ur vaouez eus ar bobl. Ninnog Latimier : Youna a Lezurien\nCamille Diquelou : Enora ha tudennoù all\nKanet e vo ar sonioù gant :\nUr raktres skoazellet gant :\nGwengamp C’hoariva Maez ar Roue 1 Plasenn Maez ar Roue\nLokoal-Mendon Sal Emeraude route de Locoal\nAN ESKEVIEN Teatr Georges Madec 2 Rue Professeur Maze\nKemper C’hoariva Max Jacob Boulevard Dupleix


Stumm eus an 4 Meu 2016 da 19:35\n101 okted ouzhpennet , 5 vloaz zo\n+ RDV bet embannet e 1945 - ur fed eo\nStumm eus an 4 Meu 2016 da 19:13 (kemmañ)\nStumm eus an 4 Meu 2016 da 19:35 (kemmañ) (dizober)\n'''Kentañ brezel Indez-Sina''' a voe ur brezel etre [[Bro-C'hall]] hagha ar[[Republik Demokratel Viêt Nam]], bet embannet d'an [[2 Gwengolo|2 a viz Gwengolo]] [] gant broadelourien komunourgomunour ar [[Viêt Minh]], een Indez-Sina gall. Kregiñ a reas e [] hag echuiñ a reas e [].\nMiz Eost 1945,: ar [[Viêt Minh]], luskad dizalc'hour vietnamian komunour, a denn gounid eus dalc'hidigezh Indez-Sina gant ar Japaniz pemp miz en a-raok (kennaroud [[brezel ar Meurvor Habask]]), a gemeras ar galloud en trevadenndrevadenn gallc'hall. Gouarnamant da c'hortoz ar REpublikRepublik C'hall a gasas prim ur c'horfad soudarded ergerzhad evit adkemer an tiriad kollet. Buan a-walc'h e drenkas an darvoudoù goude miz Du 1946 betek degouezhout d'ur brezel etre nerzhioù ar Viêt Minh hag ar C'hallaoued.\n[[Rummad:Kentañ brezel Indez-Sina]]\nAdtapet diwar « https://br.wikipedia.org/wiki/Dibar:MobileDiff/1692051 »


Stumm eus an 19 Gou 2017 da 12:38\n7 okted lamet , 3 bloaz zo\nDizober kemmoù 1755721 a-berzh Bianchi-Bihan (kaozeal)\nStumm eus an 19 Gou 2017 da 12:37 (kemmañ)\n(Dizober kemmoù 1755719 a-berzh Prieladkozh (kaozeal))\nStumm eus an 19 Gou 2017 da 12:38 (kemmañ) (dizober)\nD (Dizober kemmoù 1755721 a-berzh Bianchi-Bihan (kaozeal))\nHervez ar mammennoù e vefe pried [[Anaksabia]] pe [[Euridike merc'h Klimenos|Euridike ]]. Meur a vab en deus bet — [[Antiloc'hos]], [[Trasimedes]], [[Stratic'hos]], [[Perseus, mab Nestor|Perseus]], [[Aretos]], [[Ec'hefron]] ha [[Peisistratos (mitologiezh)|Peisistratos]]. Kemer a ra perzh an daou gentañ e [[Brezel Troia]] gantañ. Div verc'h en deus ivez, [[Peisidike, merc'h Nestor|Peisidike]] ha [[Polikaste]]. Hervez mammennoù nevesoc'h evit an ''[[Ilias]]'', e vab [[Antiloc'hos]], mignon gwellañ Ac'hilleus goude [[Patrokles]], a saveteas e vuhez pa oa taget gant [[Memnon (mitologiezh)|Memnon]].\nAdtapet diwar « https://br.wikipedia.org/wiki/Dibar:MobileDiff/1755722 »


Rener (yezhadur) - Wikipedia\nHervez dielfennerezh ar yezhoniezh ez eo rener ur frazenn kevatal da arguzenn ar verb o tennañ, peurliesañ, da orin an ober deskrivet gant ar verb-se. Er yezhoù a implijont an tu-gouzañv eo luzietoc'h un tamm peseurt elfenn ar frazenn a dalvez da rener honnezh rak ar rener a c'hell bezañ ivez pal ar verb ha n'eo ket orin ar verb evel boaz.\nPeurliesañ ez eo ar rener an elfenn er frazenn gant an nebeuutañ a verkoù morfologel evit diskwel an troad rak nominativel e vez er yezhoù n'int ket ergativel.\nOuzhpenn-se e vez techet ar yezhoù da lakaat ar rener da gentañ p'en deus ur verr meur a arguzenn (d.s. ur renadenn eeun). Yezhoù zo a laka ar rener goude renadenn ar verb, met ral-tre eo seurt yezhoù.\nP'emañ gwir evit meur a yezh en devez dre ret pep verb ur rener, ar brezhoneg avat a c'hell ober heptañ a-wechoù en ur ober gant verboù dibersonel. Keñveriañ:\nYezhoù a implij ur rener dre ret:\nIt is raining (Ne ra dave ar raganv it da anv-kadarn ebet)\nIl pleut (Ne ra dave ar raganv il da anv-kadarn ebet)\nMae hi’n bwrw glaw (Ne ra dave ar raganv hi da anv-kadarn ebet)\nNe denn ar raganvioù implijet amañ da rener fetis ebet: graet e vez brizhraganvioù (saoz. dummy pronoun).\nYezhoù a c'hell over gant verboù dibersonel:\nRet eo ober an diforc'h avat etre ar yezhoù a c'hell ober gant verboù dibersonel diouzh un tu hag ar re a c'hell implijout raganvioù pe get hag e vez graet yezhoù amraganvelek oute e saozneg, da lâret eo e c'hellont leuskat ar raganvioù da gouezhañ, evel e galizeg, da skouer :\nNon como « Ne debran ket »\nEu non como « Me na zebr ket »\nAdtapet diwar « https://br.wikipedia.org/w/index.php?title=Rener_(yezhadur)&oldid=1921235 »


Degemer al lec’hienn > Ar strolladoù > Ar Vro Bagan > Al labous hag ar pesketour\nWar un enezenn vihan, ez eus ur pesketaer o chom. Doujañ ha diwall an natur a ra. Un drovezh e pak ul labous bet kouezhet e-touez mazout an Erika. Digemer anezhañ hag e louzaouiñ a ra. Tamm ha tamm e pare a drugarez d’ar pesketaer. Hemañ a zesk dezhañ espern madoù an douar ha difenn ar mor diouzh al loustoni, ar saotradur. Pa dremen e dud dreist an enezenn, d’an distro diouzh o goañvezh, eo pare da vat. Mat a ra kuit en dro asamblez ganto.\nAmbon Tachenn al Lenn Straed al Lenn\nBrignogan Sal ti-kêr Brignogan Straed an iliz\nAn Oriant Leurenn ar Pevar Avel 2 Rue Professeur Maze\nPluvergad Sal an Erminiged Rue Joseph Evenas


Kaozeadenn Implijer:Benoni/Diell 4 - Wikipedia\nKaozeadenn Implijer:Benoni/Diell 4\n1 Adenvel - ul labour torr-penn\n2 Bianchi-Bihan lakaet war evezh\n2.1 Mallus: Stakañ kont Bianchi-Bihan\n3 Ursula K. Le Guin\n4 Un difaziadenn ma 'teus c'hoant\n5 Politikerezh evit ar botoù\n7 Your bot on co.wiki\n8 Familh Weasley\n9 Sonaouzourien ar romantelezh? romantel?\n10 Brouilhed mouezhiadeg\n13 roll ar maerioù\n16 Livourien italian\n21 35 bloaz\nAdenvel - ul labour torr-penn\nAes eo faziañ pa ranker skubañ war lerc'h tud 'zo a nac'h doujañ d'ar reolennoù envel bet votet war ar raktres-mañ- Hiziv da skouer am eus bet ranket adenvel d'an nebeutañ ar seizh 7 pennad-mañ bet savet gant Bianchi-Bihan: (hep menegiñ mui a anv divoutin gresianek all e diabarzh ar penandoù ha reizhañ al liammoù diabarzh da heul...\nLinkeüs adkaset da Lynkeüs\nLinkeüs adkaset da Lynkeüs an Argonaot\nKoeos adkaset da Koios\nKomaeto adkaset da Komaitho\nAegle adkaset da Aigle\nEuridike adkaset da Eurydike\nKlimenos adkaset da Klymenos\nSkuizh on aet gant al labour-mañ. N'oûn ket betek pellec'h e rankfer mont a-raok stakañ e gont e-pad ur frapadig d'an implijer-mañ rak dre ramkoutt skubañ war e lerc'h e vez graet fazioù evel-just. Neal (Kaozeal) 30 Gou 2007 da 17:59 (UTC)\nHa gwashoc'h 'zo.... bountet e oa bet ar pennad dindan an titl "Dionysos" d'an 23 a viz Genver 2007 gant Bianchi-Bihan hervez istor ar bajenn ha savet ur pennad nevez d'an 23 a viz Gouere 2007 (hervez istor ar pennad atav) dindan an titl "Dionisos" gant.... Bianchi-Bihan!!!! Hag eñ o lâret da c'houde e ranfent me bezañ barnet abalamour da vezañ kenteuzet an daou bennad-se dindan stumm an anv bezañ implijet gantañ er penn-kentañ. Biskoazh kemendall!! Trugarez da vezañ adsavet istor ar pennadoù-mañ - talvoudus ha kentelious-tre. Sklaer eo piv an hini eo a fell dezhañ freuzañ ar raktres-mañ ha ma zagañ-me dibaouez dre heg.Neal (Kaozeal) 30 Gou 2007 da 18:12 (UTC)\nBez ez eus tud a gomz eus "tagadennoù personel" pa lavaran e oa bet graet freuz, ur ger spontus diouzh o c'hrediñ. Amañ eo anat : Sklaer eo piv an hini eo a fell dezhañ freuzañ ar raktres-mañ ha ma zagañ-me dibaouez dre heg. Se n'eo ket un dagadenn bersonel, se zo gerioù jentil, an hini a skriv kemend-all ne vo ket gourdrouzet evel-just, abalamour d'e renk.\n200 pennad bennak am eus savet er miz-mañ. Met ar merour Neal ne wel nemet un dra: Sklaer eo piv an hini eo a fell dezhañ freuzañ ar raktres-mañ ha ma zagañ-me dibaouez dre heg.\nTamall da unan "freuzañ ar raktres" war-lerc'h dezhañ sevel 200 pennad (ne gomzan nemet eus ar miz-mañ), arabat bezañ spontet gant gevier gros. Chapo!\nN'em boa graet nemet 11 pennad nevez hiriv, en sell e oan d'ober muioc'h, met gwelloc'h e kavan paouez gant emzalc'hoù seurt-se. Bianchi-Bihan 30 Gou 2007 da 19:01 (UTC)\nHa seizh anezhe ranket bezañ adanvet ganin...! Neal (Kaozeal) 30 Gou 2007 da 19:17 (UTC)\nNe oa ket ret. Fellout a rae dit. N'eo ket heñvel. Fellout a ra dit tamall ha kontañ gaou diwar ma fenn, da skouer. Met n'eo ket ret. Bianchi-Bihan 31 Gou 2007 da 05:16 (UTC)\nBianchi-Bihan lakaet war evezh\nLakaet am eus Bianchi-Bihan war evezh. abegoù amañ. Neal (Kaozeal) 31 Gou 2007 da 07:54 (UTC).\nPriz an 200 pennad savet ganin er miz-mañ , pe hini adsevel ar pennad Dionysos, n'ouzon ket re. Bianchi-Bihan 31 Gou 2007 da 16:47 (UTC)\nN'eo ket nag an eil nag egile. Da gentañ-penn ne vern an niver a bennadoù bet savet gant an implijer/ez-mañ'n-implijerez. Ha da eil eo bet displeget dre an hir ganin war da bajenn gaozeal perak out bet lakaet war evezh (adarre c'hoazh evit an nouspet gwezh).Merour (Neal) (Kaozeal) 31 Gou 2007 da 19:09 (UTC)\nMallus: Stakañ kont Bianchi-Bihan\n(s.o. Kaozeadenn Implijer:Bianchi-Bihan)\nPediñ a ran da ali a-raok stankañ kont Bianchi-Bihan e-pad tri devezh. Aet on skuizh o klevet e dagadennoù hag e gunujenniñ em c'henver. N'eo ket reizh ar fed ma klask duañ ma anv ha hini ar raktres-mañ abalamour ma vez lakaet e pleustr reolennoù bet votet war ar raktres-mañ. Merour (Neal) (Kaozeal) 31 Gou 2007 da 19:32 (UTC)\nStanket e gont outañ e-pead tri devezh. Neal (Kaozeal) 31 Gou 2007 da 17:59 (UTC)\nUrsula K. Le Guin: evel evit un toullad mat a skrivagnerien, ar rummadoù skrivagnerien ha tud zo diezhomm. Bianchi-Bihan 31 Gou 2007 da 16:47 (UTC)\nGouzout a ran mat, dre ma 'z eo ar sav-poent difennet ganin. N'eo ket ganin eo bet lakaet ar rummadoù-se er pennad Ursula K. Le Guin... Diverket 'm eus anezho avat. Benoni (Kaozeadenn) 31 Gou 2007 da 16:58 (UTC)\nEvel am eus bet tro da skrivañ pemp munut zo e lec'h all, n'an ket da chaseal rumm pe rumm, na lizherenn pe lizherenn. Met pa labouran e pennad pe bennad e ran kemm pe gemm. Hervez ar reolennoù. Bianchi-Bihan 31 Gou 2007 da 17:19 (UTC)\nUn difaziadenn ma 'teus c'hoant\nN'on ket sur e vez graet evel-se evit skrivañ d'unan bennak war ar wiki. Gant-se e c'houlennan iskuz diganit hag e pedan ac'hanout da lâret din penaos e vez graet. A-hend-all, da reizhañ :\n'Kalzik a batromoù a savan ivez evit an hevelep abeg, hag ivez evit bravaat ar pajennoù.'\nUn adverb an hini eo, hag an holl adverboù en peurunvan a rank finisañ gant ur gensonenn galet (un nebeud direizhadennoù zo koulskoude), neuze : a-vihanik, kalzik... --Wikioñff 31 Gou 2007 da 23:31 (UTC)\nOk, difaziet. Benoni (Kaozeadenn) 1 Eos 2007 da 06:51 (UTC)\nPolitikerezh evit ar botoù\nA-du emaon ma kavez an dra-se pouezus. Lakaet em boa ur gerig war da bajenn a gav din evit a sell esaeoù am boa graet evit staliañ infoboxoù evit an elfennoù kimiek hag evit sevel gwezennoù-lignez, ne gavan ket respont na skrid orin neblec'h avat. Ha diverket az tefe anezhe dre zievezh? . A galon. --Kadwalan 1 Eos 2007 da 09:19 (UTC)\nTrugarez. Souezhet on un tamm abalamour ma hañval ganin n'az teus graet ken lakaat ul liamm gant ar wiki galleg ha me a-raok ne dapen kavout nemet un heuliad patromoù goullo... Mat e vefe din un tamm displegadenn ma 'peus un tamm amzer. Mod all ez eus ur gudenn a denn d'ar gwezennoù lignez er pennad Weasley ivez. --Kadwalan 1 Eos 2007 da 10:02 (UTC)\ntrugarez.--Kadwalan 1 Eos 2007 da 11:35 (UTC)\nSell mar plij ouzh ar gaozeadenn db. stankadenn Bianchi Bihan, graet un tamm buan da'm soñj, war bajenn merour Neal, mar plij ganit.--Kadwalan 1 Eos 2007 da 11:35 (UTC)\nYour bot on co.wiki\nYour bot is running on the Corsican Wikipedia without the bot status. Please ask for permission here and then on Meta. Thanks. --Ale Mister 2 august 2007\nMy bot is doing only a few changes a day (less than an active contributor), so it doesn't need bot status... Benoni (Kaozeadenn) 3 Eos 2007 da 08:26 (UTC)\nTrugarez. Ha gallout a rafez displegañ din adarre peseurt fazi am boa graet eno?--Kadwalan 7 Eos 2007 da 12:05 (UTC)\nkoulskoude e kave din e oa un dra all. Marteze ne oan ket deuet a-benn da c'houzout peseurt patromoù lakaat.--Kadwalan 7 Eos 2007 da 16:12 (UTC)\nSonaouzourien ar romantelezh? romantel?\nSalut dit! Spi 'meus e c'helli sikour ac'hanon. Ur gudennig am eus evit envel ur rummad. N'ouzon ket penaos envel rummad ar sonaozourien da vare ar romantelezh; sonaozourien romantel? sonaozourien ar romantelezh?--Gwendal 7 Eos 2007 da 13:41 (UTC)\nGwelet a ran ez out krog gant ur bajenn brouilhed evit ur votadeg diwar-benn an doare da envel ar pennadoù gouestlet d'an dud. Plijout a rafe din kaozeal eus an dra-se a-raok ma vo embannet, marteze gant merourien all.\nMa'z eus alioù disheñvel db traoù zo (an anvioù-badez da skouer) ne soñj ket din ez eo gwir evit pep tra hag e vije moaien marteze sevel a-gevret ur c'hinnig eus ar pezh zo da ober hervezomp pe eus ar pezh a vez graet er wikioù all.\nPeadra zo da gaozeal db ar goulennoù. Ha kavout a rez fur da skouer kinnig implij "ar stumm brudetañ implijet e Breizh ? Un istor yezh eo ivez. Gallout a reer divizout skrivañ Anne de Bretagne e-lec'h Ana Breizh da skouer... Me 'gav din n'eus den kennebeut a gement en dije kinniget brezhonekaat an anvioù tud penn-da-benn ha ne dalvez ket ar boan bountañ ar gaoz war an tu-se.\nDiwar-benn an anvioù roueed ivez e seblant din e oa dam ali an holl a-benn ar fin gant ar c'hemm am eus degaset ha n'on ket gwall sur e tegas un dra bennak lakaat ar gaoz war an dra-se en-dro.--Kadwalan 7 Eos 2007 da 16:12 (UTC)\nGwelet em eus emaout oc'h adkas ur bern deiziadoù. Kavout a ran fall ar reizhiad-se. Lavaret em boa dit dija. Da gentañ e ro labour ouzhpenn pa ranker sevel adkasoù war ar patrom "X a viz Eost". Ouzhpenn ar patrom "X Eost" n'eo ket reizh e-keñver hor yezhadur. Hañval eo bet ganin eo bet plantet gant tud o doa c'hoant d'ober evel e galleg gant un niver hag anv ar miz (diglok ouzhpenn hervez yezhadur ar brezhoneg). --Kadwalan 7 Eos 2007 da 16:18 (UTC)\nOups doubl!! Emaon o paouez gwelet e oas o krouiñ ar pennadoù-se. Un disamm labour evit a re all eta. gwir eo. Met daoust ha ne vije ket bet koulz adkas ar patromoù "X Miz" da bennadoù "X a viz Miz"?--Kadwalan 7 Eos 2007 da 16:22 (UTC)\nBonjour Benoni/Diell 4\nBonjour, je n'ai pas le temps de m'y investir, mais je fais passer l'info dans notre bistro. Benoni (Kaozeadenn) 8 Eos 2007 da 17:36 (UTC)\nPour les langues régionales de la wikiversité fr, il serait meilleur qu'elles soient intégrées dans les wikipédias en langues régionales (même si elles n'ont pas la force de créer une Wikiversité en entier).\nKement hag ober (hep krouiñ ur Wiskolveur re abred evit ar yezhoù bihan) : gwell eo lakaat kentelioù (noz-ha-deiz) war ar yezhoù-se e-barzh pep a wikimedia. --MP 8 Eos 2007 da 18:26 (UTC)\nLenn a ran er patrom implijet evit roll ar maerioù dilennet er c'humunioù : "N'int ket anavezet c'hoazh tout ar fedoù." Gwelloc'h e vefe skrivañ : "N'eo ket anavezet c'hoazh an holl fedoù.". Rak ur fazi bras eo. Marteze e ouzout penaos kemm an dra-se buanoc'h evidon.--Kadwalan 9 Eos 2007 da 15:14 (UTC)\nGraet eo. Benoni (Kaozeadenn) 9 Eos 2007 da 15:18 (UTC)\nTrugarez--Kadwalan 9 Eos 2007 da 15:22 (UTC)\nSalud dit. Trugarez evit ar patrom ne ouien ket. Daoust hag e c'helfez teuler ur sell war ar bajenn Jordania rak d'am sonj ez eus traoù da reizhañ e-barzh an infobox. Met ma zirenk ac'hanout e c'helfen adober ar bajenn en ur heuliañ ar patrom peus roet din. Trugarez en a-raok. A-galon --Gwendal.P 9 Eos 2007 da 22:30 (UTC)\nEmaon o paouez krouiñ ur patrom evit ar bloavezhioù kent J.K.. En taol-mañ avat ez a en-dro. Klasket em eus implijout un acronim berr evit aesaat al labour : kjk evit kent J.-K., evel just. A-galon.--Kadwalan 16 Eos 2007 da 16:06 (UTC)\nKalz aesoc'h eo ober gant ar patromoù-se. Evel-se ne vez ket ezhomm adskrivañ pep tra. Gwir. Trugarez. N'on ket ali ganit evit an deiziadur avat. Da gentañ ma ned eo ket bet krouet d'ar c'houlz-se ez eo memes tra an deiziadur a implijomp hiziv evit komz eus ar bloavezh-se hag evit niveriñ an holl vloavezhioù. Gwir eo ne dalvez ket ar boan lakaat toleadoù ma n'eis ket deiziadoù resis.--Kadwalan 16 Eos 2007 da 16:36 (UTC)\nBoden, desket em eus un dra bennak eta. Ne gomprenan ket kaoz an deiziadur kristen avat.--Kadwalan 16 Eos 2007 da 17:48 (UTC)\nDemat! Kentoc'h eget sevel rummadoù resis-tre evel Rummad:Livourien italian ar XVvet kantved gant ur pennad pe zaou e barzh, e gav din e vije gwelloc'h lakaat daou rummad d'ar pennadoù: Rummad:Livourien italian ha Rummad:Livourien ar XVvet kantved. Hag e c'hellfes sevel ur bajenn ouzhpenn, a-ratozh : Roll kronologel al livourien italian pe me oar me... Benoni (Kaozeadenn) 19 Eos 2007 da 16:26 (UTC)\nTennet e oa bet an evezhiadenn abalamour d'ar falstamalloù a oa ennañ.\nAr feulster nemetañ eo an distruj, n'eo ket komz eus an distruj. Kement-se a gaver el levrioù politikerezh evel er vuhez.\nEchu e vije an afer-se, peogwir e oa bet adsavet ganit pezh a oa bet freuzet (pezh a ziskouez e oa anavezet ganit e oa freuz gwirion)...\n...nemet, ma vez lakaet ur c'hemenn war bajenn an hini a ziskleir ar freuz, e tleje unan all bezañ lakaet war bajenn an hini a ra ar freuz ivez.\nBianchi-Bihan 19 Eos 2007 da 23:08 (UTC)\nNeal na ouie ket penaos adsevel ar pezh en doa diverket dre fazi. Pa 'm eus gwelet kement-se, em eus savet adsavet ar bajenn peogwir e oa ar gwir ganit goulenn e vije adsavet. Met n'emañ ket aze an dalc'h. Ar gudenn a oa da emzalc'h tagus, da implij gerioù taer, flemmus, tagus, en un doare diehan a-enep d'un implijer, hag en un doare ledanoc'h, da lakaat un aergelc'h fall war wikipedia. Emichans ne grogo ket en-dro, met n'am eus ket kalz spi siwazh... Benoni (Kaozeadenn) 19 Eos 2007 da 23:13 (UTC)\nPezh ne vez ket gwelet gant Yann Lenner zo distrujet. Difennet eo distruj. Nac'h a rae anzav. Hag eñ direbech ha digastiz. N'eus bet evezhiadenn ebet war e bajenn. Dremm untuek an neptuegezh.\nNe oa tagadenn ebet: hegazet e oan gant e "bismigadennoù diehan", e harellerezh, e zistruj, hag e nac'h anzav e daol.\nEvit ar gerioù taer ha tagus, em eus dalc'het soñj mat eus re skrivet ganit, a c'hallan degas amañ en-dro ma karez, peogwir ec'h eus ankouaet, evit o muzuliañ diouzh ar pezh a larez. Bianchi-Bihan 19 Eos 2007 da 23:37 (UTC)\nGout 'rafes petra eo ar prof zo bet graet din d'an 20 Eos 2007 da 15:57 41.249.46.190? Seurt ne gomprenan. Bianchi-Bihan 20 Eos 2007 da 16:05 (UTC) Ma n'eo ket ur merour o hañviñ eno, ne welan ket. Ha ster don ar c'hemenn a zo dreist d'am zamm kompren. Bianchi-Bihan 20 Eos 2007 da 16:23 (UTC)\n'Gomprenan ket: Washington (stad) an hini zo da lakaat. Bianchi-Bihan 26 Eos 2007 da 21:25 (UTC)\nRet eo derc'hel d'ar pennlizherennoù. Ur reolenn reizhskrivadur implijet abaoe Vallée an hini eo.--Kadwalan 26 Eos 2007 da 21:32 (UTC)\nGwan evel arguzenn: kemmet eo ar skritur abaoe Vallée! Ha n'eus kaoz ebet eus stadoù SUA er pennad "état" gantañ.Bianchi-Bihan 26 Eos 2007 da 22:01 (UTC)\nHervez geriadur an Here ez eo ret derc'hel d'ar bennlizherenn. Benoni (Kaozeadenn) 26 Eos 2007 da 21:34 (UTC)\nSklaer eo ez eus meskaj gant an Here. Ober a ra ar c'hemm etre stad (stad an traoù, pe an dud) ha Stad (politikerezh). Kement-se n'eo diazezet war netra, din da c'houzout. Pa ziazezer war ar yezhadur e reer gant reolenn an anv boutin, displeget gant Neal en hon wikipedia. Bianchi-Bihan 26 Eos 2007 da 22:01 (UTC)\nNemedennoù zo. Ur Stad zo ur Stad. Ha pa vefe amerikan. Gallout a rez klask e levrioù all da welet--Kadwalan 26 Eos 2007 da 22:09 (UTC)\nDoareoù iskis da gaozeal. Din da glask ar prouennoù emañ ar gwir ganit, pa n'out ket evit o degas amañ? N'em boa ket gwelet se c'hoazh! Bianchi-Bihan 26 Eos 2007 da 22:22 (UTC)\nRoet em eus daveoù ar geriadur istorel (Stad), pennad an Here emaout o paouez lenn evit doare, ha Vallée, an Notennoù diwar-benn ar Gelted kozh p. 145. --Kadwalan 26 Eos 2007 da 22:26 (UTC)\nNe welan netra kontrol d'ar pezh a laran, nemet ur skouer iskis e geriadur an Here, met lezel a ran an dachenn ganeoc'h. Bianchi-Bihan 26 Eos 2007 da 22:37 (UTC)\nSalud. Perak 35 bloaz e "Kumuniezh/An davarn/sizhunvezh 35 bloaz 2007"? Ha gouzout a rez?--Kadwalan 27 Eos 2007 da 13:38 (UTC)\nUr patrom savet gant MP eo. Ma n'out ket a-du e c'hellez kinnig unan all. 35vet sizhunvezh 2007? Benoni (Kaozeadenn) 27 Eos 2007 da 14:58 (UTC)\nIjinet eo bet ganin e-mod-se : ~/mare niverenn mare niverenn\nHa ma vije bet eus un davarn bemdez e vije bet "Kumuniezh/An davarn/devezh 31 mizvezh 01 bloaz 2008"\nGallout a raje bet "~/2008-01-31".\nSetu petra eo ar patrom / meizad a zo dindan. MP\nAdtapet diwar « https://br.wikipedia.org/w/index.php?title=Kaozeadenn_Implijer:Benoni/Diell_4&oldid=232779 »\nKemmoù diwezhañ degaset d'ar bajenn-mañ d'an 4 Her 2007, da 14:39.


Pajenn:Le Gonidec - Bibl Santel pe Levr ar Skritur Sakr, eil levr.djvu/50 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/50\nbrôad, rôit skouarn d’in ; râg al lézen a zeûi ac’hanoun, ha va barn a vézô da c’houlou ha da éhan d’ar boblou.\n5. Tôst eo va dén-reiz, er-méaz eo deûet va Zalver, ha va divrec’h a varnô ar boblou ; ann énézi a c’hortozô ac’hanoun, hag a lakai hô géd em bréac’h.\n6. Savit hô taoulagad étrézég ann én̄v, hag izélait-hô étrézég ann douar : râg ann én̄v a ziaézô ével ar môged, hag ann douar a iélô é poultr ével eur zaé ; hag ar ré a choum war-n-ézhan̄ a iélô-da-nétra ével-t-han̄ ; hôgen va zilvidigez a vézô peûr-baduz, ha va reizded a vézô dizivez.\n7. Sélaouit ac’hanoun, c’houi péré a anavez ar reizded ; c’houi, va fobl, péré hoc’h eûz va lézen enn hô kalounou ; n’hô pézet két a aoun râk dismégan̄s ann dûd, ha na zoujit két hô drouk-prézégou.\n8. Râg ével eur zaé é vézin̄t débret gan̄d ar prén̄ved, ével ar gloan é vézin̄t kriñet gan̄d ann tartouz ; hôgen va zilvidigez a vézô peûr-baduz, ha va reizded a badô da vikenn.\n9. Sâv, sâv, kémer da ners, bréac’h ann Aotrou ; sâv ével enn deisiou kôz, ével é penn ar béd. Ha né két té éc’h eûz skoet gan̄d ann dén rôk, hag éc’h euz glazet ann aérouan̄t ?\n10. Ha né két té eo éc’h eûz dizéc’het ar môr, ha douréier al loun̄k brâz ; éc’h eûz gréat eunn hen̄t é gwéled ar môr, évit ma trémenché ar ré éz pôa dieûbet.\n11. Ével-sé ar ré a vézo bét dasprénet gan̄d ann Aotrou, a zistrôi, hag hi a zeûi da Zion enn eur gana ; eul lévénez peûr-baduz a vézô war hô fennou, al lîd hag al laouénidigez a vézô gan̄t-hô, ar boan hag ar c’heinvan a dec’hô diout-hô.\n12. Mé, mé va-unan eo a zizoaniô ac’hanoc’h : piou oud-dé évit m’az pé aoun rag eunn dén marvuz, râk mab ann dén a zizéc’hô ével ar géot ?\n13. Ha té éc’h eûz an̄kounac’héet ann Aotrou da grouer, péhini en deûz astennet ann én̄vou, ha diazézet ann douar ? Hag éc’h eûz krénet bépréd dirâk frouden ann hini a heskiné ac’hanod, hag a oa daré d’az kolla : péléac’h éma bréma frouden da heskiner ?\n14. Ann hini a gerz da zigéri a zeûi abarz némeûr, n’hô lézô két da vervel bétég ann divéza, hag hé vara na ziouerô két.\n15. Râk mé eo ann Aotrou, da Zoué, péhini a géflusk ar môr, hag a laka ar c’hoummou da zével : Aotrou ann arméou eo va hanô.\n16. Lékéat em eûz va gériou enn da c’hénou, ha dindân skeûd va dourn em euz da warézet, évit ma plan̄ti ann én̄vou, ma tiazézi ann douar, ha ma liviri da Zion : Va fobl oud.\n17. Dihun, dihun, sâv, Jéruzalem, té péhini éc’h eûz évet eûz a zourn ann Aotrou kôp hé vuanégez : bété gwéled kôp ar mored éc’h eûz évet, bétég al lec’hid éc’h eûz sunet.\n18. Eûz ann holl vugalé é deûz ganet, n’eûz hini a gémen̄t a harpé anézhi : hag eûz ann holl vugalé é deûz maget, n’eûz hini a gémen̄t a astenfé hé zourn d’ézhi.\n19. Daou dra zô hag a gouézô war-n-od : piou en dévézô truez ouz-id ? Ar gwastadur, hag ann disman̄tr, ann naounégez, hag ar c’hlézé : piou a zic’hlac’harô ac’hanod ?\n20. Da vugalé a zô kouézet ; gourvézet in̄t é penn ar ruou ével eunn tarô gouéz enn eul lindâg : gwalc’het in̄t bét gan̄t buanégez ann Aotrou, gan̄t kélen da Zoué.\n21. Râk-sé sélaou kémen̄t-man̄, paour kéaz ; hag en em vezv ; nann gan̄t gwîn.\n22. Ével-henn é lavar ann trec’her, ann Aotrou, da Zoué, péhini a stourmô évid hé bobl : Chétu é tenninn eûz da zourn kôb ar môred, kôp va buanégez éc’h eûz évet bétég al lec’hid ; na évi mui anézhan̄ hivizikenn.\n23. Hôgen mé hé lakai étré daouarn ar ré hô deûz da vuéléet, hag hô deûz lavaret d’as éné : Stou, m’az aimp ébiou ; lékéat éc’h eûz da gorf ével eunn douar, hag ével eunn hen̄t d’ann dréménidi.\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/50&oldid=156839 »\nKemmoù diwezhañ degaset d'ar bajenn-mañ d'an 19 Meu 2020, da 15:42.


Kenta levr - XI - Wikimammenn\nKenta levr - XI\n◄ Ne dleer ket komz hep ma ve red Kenta levr - XI Talvoudek eo d’e-omp gouzanv eur boan-bennag ►\nEvit kaoud peoc’h ann ene ha mont war gresk er furnez.\n1. — Braz e ve peoc’h hon ene ma ne garfemp ket gouzout ar pez a ra hag a lavar ar re all ; ne zell ket ann traou-ze ouz-omp. Penaoz ec’h hellfe beva pell e peoc’h ann hini a zo luiet gant traou ar re all, pe ann hini a glask trei he spered oc’h ann traou a-ziaveaz, ha ne zistro dibaot pe nemeur enn-han he-unan ? Euruz eo ar re a zo eeun ho spered ; braz e vezo ho feoc’h !\n2. — Penaoz eo deuet lod euz ar zent da veza ker santel ha da drei ho c’haloun war-zu traou ann env ? O poania stard evit plega ho gwall-ioulou. Evel-se eo int deuet d’en em rei da Zoue enn-holl-d’ann-holl, ha d’en em zistaga dioc’h pep tra evit ober ho zilvidigez.\nEvid-omp-ni hon euz re a labour gant hon techou fall ; re a boan a gemeromp gant traou ar bed. Dibaot eo d’e-omp trec’hi a-grenn unan hep-ken euz hon techou fall ; n’omp ket birvidik da vont bemdez araok enn hent hor zilvidigez. Dre-ze, siouaz, ez omp bepred ien ha klouar.\n3. — Ma vemp-ni maro a-grenn d’e-omp hon-unan, ma ve hon ene distag a-grenn dioc’h traou ar bed, ec’h hellfemp saouri traou ann env, hag anaout peger mad eo sevel hon ene war-zu Doue.\nMuia tra a noaz ouz-omp eo dre ma sentomp oc’h hor gwall-ioulou hag oc’h hon techou fall, ha dre ma’z omp digaloun da gerzet dre hent ar zent. Pa zigwez gan-e-omp ann distera poan, rak-tal e fallaomp, hag e troomp oc’h ann dud evit en em zic’hlac’hari.\n4. — Ma lakafemp hor poan da stourm evel tud kalounek, neuze e welfemp hep mar e-bed dourn Doue o tont euz ann env d’hor skoazia. Rak Doue a ro bepred nerz ha kaloun d’ar re a zalc’h penn oc’h ho gwall-ioulou hag ho deuz fisians enn he c’hras : evit hor lakaat da veza treach eo e laka ac’hanomp da stourm.\nNe bado ket pell amzer hor c’harantez ouz Doue, mar kav d’e-omp ema ar santela stad a vuez o viret ann traou a-ziaveaz. Disc’hrisiennomp eta ann drouk, trec’homp hor gwall-ioulou, hag e vezo hon ene e peoc’h.\n5. — Ma hellfemp pep bloaz diframma, grisiou hag all, eunn tech fall hep-ken, e vemp hep dale tud santel. Enep tra eo a c’hoarvez aliez gan-e-omp, siouaz ! Gwelet a reomp a-wechou ez oamp gwelloc’h ha santeloc’h enn deisiou kenta ma hon euz kuiteet ar bed, eget meur a vloaz goude.\nBemdez e tlefe kreski hor c’harantez evit Doue ; bemdez ive e tlefemp dont gwelloc’h-gwella. Koulskoude, breman e kreder ne d-eo ket bihan dra, mar gell unan-bennag derc’hel eunn elven hep-ken euz a dan he garantez genta evit Doue. Mar karfemp, enn deisiou kenta, enebi eunn dra-bennag ouz-omp hon-unan, ec’h hellfemp goude-ze ober pep tra eaz ha laouen.\n6. — Eunn dra boaniuz eo d’ann den terri eur voaz fall, ha poaniusoc’h c’hoaz ober eunn dra-bennag a-enep d’ezhan he-unan. Koulskoude ma ne hellit ket en emm drec’hi enn traou dister, penaoz ec’h hellot-hu en em drec’hi enn traou a zo diesoc’h ?\nHarzit mad oc’h ho kwall-ioulou pa zihunont, ha torrit ho poasiou fall, enn aoun ne bounnerafent ho peac’h nebeut a nebeut. O ma oufac’h peger braz e ve peoc’h hoc’h ene, ha pegen euruz e ve ar re all mar karfac’h beva ervad, neuze ho pe, me gred, muioc’h a aket da greski ho santelez !\nGan-e-hoc’h e lezann va feoc’h d’e-hoc’h e roann va feoc’h ; gwelloc’h eo eget ar peoc’h a ro ar bed, eme Jezuz-Krist. Pebez madelez ! Pebez karantez ! Pebez kelennadurez !\nAnn dud holl a gar ar peoc’h ; ra ouezint ’ta ez euz diou beoc’h war ann douar : peoc’h Jezuz-Krist ha peoc’h ar bed. Ar bed a lavar d’ann den a-wechou : da galoun zo reustlet gant c’hoant ann enoriou ; sao, sao, en em huela bepred ; da galoun zo krignet gant c’hoant ar madou ; dastum anezho a c’hrac’hel, na choum morse da ehana. A-wechou all e lavar : da galoun zo krignet gant c’hoant ar plijaduresiou, en em ro holl da wall-ioulou da gorf, oc’h ober evel-se ez pezo ar peoc’h. Gaouiad divez ! Peoc’h ar bed ne zigas d’ann den nemet ar poaniou, ann enkrez, ann doan ; ne zigas d’he galoun nemet ar broudou lemm ha c’houero.\nJezuz-Krist a-vad a lavar : En ent drec’hit hoc’h-unan, stourmit oc’h ho kwall-ioulou, trec’hit c’hoantegesiou ho kaloun, torrit ho poasiou fall. Hag ann hini a zent oc’h he c’hourc’hemennou a vev enn eur peoc’h dudiuz-meurbed. Ankeniou ha poaniou ar vuez, dislealded ann dud, ar gwall-gas, netra e-bed ne hell tevalaat peoc’h he ene. Brasoc’h ha gwelloc’h eo ar peoc’h-ze eget kement a oufet lavaret ; heulia a ra ann den beteg enn he dremenvan, heulia a ra anezhan beteg enn env e pe leac’h ne vezo biken distak e-bed d’he euruzded.\nAdtapet diwar « https://br.wikisource.org/w/index.php?title=Kenta_levr_-_XI&oldid=74501 »


Mammig!!! – Stefan Carpentier\nEtre c’hwi ha me, paotred, tadoù ac’hanoc’h, chalet gant ar c’hoant d’ober diouzh ho kwellañ evit desevel ho pugale, evit terriñ chadenn sevenadurel ar mammoù-gwragez-sklavezed… Ha ne vezit ket hegaset gant ar pleg-se o deus ar vugale da c’helver o mamm bep tro m’o deus un dra bennak da c’houlenn? Gouzout a ran e kavit mat ar poz diwezhañ ha n’oc’h ket tregaset kement-se gant ar fet chom d’ober teil tomm p’emañ ho kwreg oc’h ober war-dro ar vugale. Ya, arabat ankouazh avat ez oc’h « chalet gant ar c’hoant d’ober diouzh ho kwellañ evit desevel ho pugale, evit terriñ chadenn sevenadurel ar mammoù-gwragez-sklavezed ».\nEvidon-me, ne livin ket gevier deoc’h. Gwir eo e kavan mat kaout peoc’h gant ma bugale an aliesañ ar gwellañ peogwir em bez dalc’hmat gwelloc’h d’ober eget c’hoari gante pe reiñ ur wech ur banne dour ha div vunutenn war-lerc’h ur wispidenn bennak ha n’o devoa ket soñjet goulenn war an dro gant o banne dour, pe lakaat ar peoc’h da ren etreze, pe ober dezhe renkañ o lasterezh c’hambr h.a.h.a. Koulskoude e kavan hegazus pa vezan ouzh taol gante ha ne c’houlennont netra diganin. Troc’hañ an tamm kig? Mammig. Diskenn ur banne dour? Mammig. C’hwezhañ war ar soubenn re domm? Mammig. Torchañ o genoù lous? Mammig. Betek laerezh boued diganti peogwir e vez gwelloc’h dalc’hmat en hec’h asied (aze ne glemman ket re, rannañ ma boued ne blij ket kement-se din). N’eus nemet un dra a vez goulennet ouzhin: mont diouzh taol. E berr gomzoù, ar vamm evit moumounañ, an tad evit an urzh.\nGwir eo, diouzh ar beure, e plij din evañ ma banne kafe sioulik. Ar pezh zo n’on ket evit gouzañv klevet ha gwelet ar vugale tro-dro d’o mamm dalc’hmat hep reiñ tamm peoc’h ebet dezhi. Broueziñ a ran gwech ha gwech all: « E! Bugale! Un tad hoc’h eus ivez! » Ya. O mamm n’eo ket ur sklavez. Neuze e savan evit mont da gerc’hat dour dezhe, evit torchañ o genoù pe evit reiñ edaj dezhe. Ur wech an amzer e klevan pozioù plijus: « Weeeeeeñ! Me ‘felle din e vefe roet din gant Mammig. Ne garan ket Tata. » Ken kriz all ma respont: « Roet eo dit ganin-me, ma n’out ket laouen, chom hep evañ/debriñ/c’hoari… Ne garez ket ac’hanon? Gwazh a se, da garout a ran-me. » Arabat dikoniñ alato!\nRet eo deskiñ d’ar vugale ez eo echu gant an amzer ma chome ar mammoù er gêr d’ober war o zro… Ac’hanta! Gortozit un tamm. Ne vefe ket bet faltaziet an dra-se? E-pad pegeit ez eus chomet mammoù er gêr d’ober war-dro o bugale? Hanter-kant vloaz? Labourat a rae ar mammoù er feurmoù. Labourat a rae ar mammoù en tiegezhioù paour. Ha ma ne laboure ket ar mammoù bourc’hiz, ar mammoù en noblañs n’eo ket int-i a rae war-dro o bugale, mitizhien o devoa. Ret eo freugiñ ha diskar ar skeudenn-se. Skeudenn ar vamm. Skeudenn an hini a vefe tonket dezhi bevañ, gouzañv ha mervel evit he bugale, evite hepken. Ar vamm tra. Ar vamm ha n’he deus nep buhez evel boud bev en tu-hont d’ar re he deus ganet. Tud zo eus ar mammoù. TUD.\nTud, ya. Hag aet on skuizh gant mojennoù evel « anien ar mammoù ». Ar mammoù o dije dougoù naturel ouzh o bugale, d’o difenn, d’o desevel ha d’o c’harout tra ma n’o defe an tadoù evel doug nemet mont da blantañ e ibil el lec’h ma ouzoc’h? Re aezet. An doare eo o deus kavet ar baotred abaoe milvedoù da chom hep ober war-dro boudoù a c’houlenn aked, nerzh-spered, ha habaskted? Roit peoc’h traoù trouzus, gwelloc’h am eus d’ober… Kaoc’h! Anavezout a ran mammoù ha na blij ket dezhe mailhuriñ o bugale, sevel diouzh noz da welet petra a c’hoarvez gante, ha n’int ket gouest d’o frealziñ ha kement zo. N’eus netra anienel aze. Gwech a vez e farsan gant ma gwreg. N’eo ket ma anien paotr a vir ouzhin a sevel diouzh noz da vont da welet ar bidoc’hig. An diegi an hini eo. Ar c’hoant kousket. Ne gav ket deoc’h e vefe gwell gant ar mammoù chom da gousket ivez? Rak aze emañ hon anien, hon ezhomm: kousket evit dastum nerzh. Un tad fall hag ur pried fall a vezan pa ran van da gousket, pa lavaran ne’m eus klevet netra, pa livan gevier evit delc’her da’m buhez sioul. Anien an tadoù e vefe kement-se? Ha lorc’h a vefe da gaout gant se?\nMa gwreg n’eo ket ma mamm. Ne c’houlennan ket ganti ha feret he deus ma roched. Ne c’houlennan ket ganti ha naet ha kempenn eo ma dilhad. Ne c’hortozan ket ouzh taol ma vo degaset din ma boued. Gwir eo ez eo ma gwreg a fard ar predoù, n’eo ket avat abalamour ma’z eo ur plac’h, abalamour ma oar keginañ ha ma plij dezhi meurbet ne lavaran ket. Ne c’houlennan ket pelec’h he deus lakaet ma levr, ma alc’hwez, ma doug-paperioù… N’eo ket dezhi d’o renkañ. Ma ra ez eo peogwir ez on bet lezirek, n’eo ket peogwir e soñj din ez eo dezhi d’o renkañ.\nNac’h a ran sujañ un den all evit bezañ lakaet war roll ar gwir wazed. Nac’h a ran desevel ma merc’h evit ma sento d’he gwaz. Nac’h a ran desevel ma faotr en doare ma soñjo e tle ar merc’hed sentiñ dimp, paotred. Ne ran foeltr forzh eus komzoù doue ar gristenien evel re an doueoù all a ra d’ar merc’hed bezañ sklavezed.\nMarteze e soñje deoc’h e vije skañv danvez ar pennad-mañ. Penaos e c’hallfe bezañ pa ouzer ez eo an tiegezh ar gevredigezh kentañ, an hini ma tesko ar vugale (tud gour an amzer da zont) en em ren? Me a fell din e c’hallfent bevañ en ur bed ma vo ar merc’hed par ouzh ar baotred, n’eo ket en nerzh pe me ‘oar-me. Perak e vefe? N’omp ket par dija etre paotred. Ne vezomp ket ganet gant ar memes barregezhioù. E-keñver doujañs, e-keñver gwirioù an hini e fell din e vefemp par. Lezomp ar mammoù da vezañ tud ha bezomp tud ivez en ur ober war-dro ar boudoù-se ganet diwar an tamm plijadur paket a-gevret. Deskomp dezhe ez omp par d’ar mammoù evit ober war o zro.\nAuteur StefanPublié le 27 juillet 2015 18 avril 2017 Catégories Brezhoneg, DiRuMmRolLeT, Non classé\n4 réflexions sur « Mammig!!! »\nPlijus eo lenn seurt pennad. Evidon em eus bet ar chañs da vezañ dilabour pa oa ganet va mab kentañ ha graet em boa war e dro e-pad 18 miz. Mare bravañ va buhez eo bet.\nA bouez bras e vefe reiñ an tu da vuioc’h a dadoù da chom er gêr e bloavezhioù kentañ o bugale. Emplegañ a ra kalz a draoù, evel goproù kevatal paotred/merc’hed, da skouer.\nTrugarez dit Olier. A-du-krenn emaon ganit. Brav eo gallout ober war-dro hon bugale, daoust d’an torr-penn e ouzont bezañ.\nE bed al labour avat, ma hañval bezañ anat — ha torr-penn war an dro hervez an implijerien — lezel ar mammoù d’ober un ehan evit desevel o bugale, e vez lakaet an tadoù da dud lezirek hep youl pignat en dere kefridiel siwazh. E berr gomzoù: paotred didalvez.\nNe vefe ket diaes reiñ goproù kevatal. Ur sapre labour zo d’ober evit lakaat tro-spered an dud da cheñch.\nUr brav a bennad. Trugarez deoc’h.\nTrugarez deoc’h ivez. 🙂\nPrécédent Article précédent : Pepper&Carrot rann 3 : An aozennoù kevrinus\nSuivant Article suivant : Pepper&Carrot rann 4: Taol ijin


Pajenn:Morvan - Kenteliou hag istoriou a skuer vad evit ar Vretoned, 1889.djvu/211 - Wikimammenn\nPajenn:Morvan - Kenteliou hag istoriou a skuer vad evit ar Vretoned, 1889.djvu/211\nkemeret ken magadurez nemet ar gommunion santel. Diskuez a ra din gouliou he daouarn a ioa rus gant ar goad ; a bell e ve lavaret e ve bet treuzet he daou zorn gant diou voulet.\n« Loiza Lateau, ouspen an henor e deus da zougen ar mercou a basion hor Zalver, a dremen c’hoas, bep guener, eul loden vraz euz an deiz er meaz anezhi he unan. C’hoant am oa, eme ar C’habusin, d’he guelet er stad-ze, hag he guelet a riz. Hogen n’edon ket va unan ; bez’ez oa eno eur vanden vad a dud, hag en ho zouez eun escop euz an Irland,\nAdtapet diwar « https://br.wikisource.org/w/index.php?title=Pajenn:Morvan_-_Kenteliou_hag_istoriou_a_skuer_vad_evit_ar_Vretoned,_1889.djvu/211&oldid=162202 »\nKemmoù diwezhañ degaset d'ar bajenn-mañ d'an 14 Mae 2020, da 17:19.